Rama: Vjerujem da će se Albanija ujediniti sa Kosovom, samo ne znam kada | Aktuelno\nRama: Vjerujem da će se Albanija ujediniti sa Kosovom, samo ne znam kada\nPremijer Kosova Aljbin Kurti rekao je da se o takvim istorijskim procesima ne može odlučivati i da se ne mogu određivati datumi i načini\nepa09490880 Albin Kurti (L), Prime Minister of the Republic of Kosovo, and Edi Rama, Prime Minister of Albania, inspect the Kosovo's guard of honor in Pristina, Kosovo, 27 September 2021. Prime Minister of Albania Edi Rama is on a one-day official visit in Kosovo. EPA-EFE/VALDRIN XHEMAJ\nPremijer Albanije Edi Rama izjavio je da vjeruje da će se Albanija ujediniti sa Kosovom i da bi on glasao za to na referendumu, ali je naveo da ne zna kada će se to dogoditi.\nRama je naglasio da onima koji tu njegovu izjavu mogu tumačiti kao „zahtjev“ za stvaranje Velike Albanije treba reći da se „gatarama ne sudi“.\nPremijer Kosova Aljbin Kurti rekao je da se o takvim istorijskim procesima ne može odlučivati i da se ne mogu određivati datumi i načini.\n„Čini mi se da je više nerazumijevanja nego li nesporazuma po pitanju ujedinjenja Albanaca. To nije stvar koju mi biramo, to je kolektivna namjera koja nas bira, ne možemo da odlučujemo o takvim istorijskim procesima i da određujemo datume i načine“, kazao je Kurti.\nRama: Danas naš problem nijesu balkanski nacionalizmi već nacionalizmi Evropske unije\nREGION Aktuelno - 17.01.2022-15:47\nAlbanski premijer Edi Rama apelovao je na čelnike Zapadnog Balkana da odbace udvaranje spoljnih sila i da zadrže vjeru u san o članstvu u...\nREGION Aktuelno - 15.01.2022-15:49


BalkanMagazin :: Globalna vrednost akvizicija i fuzija veća za dve trećine\nponedeljak, 02. jul 2018 00:01\nUprkos trgovinskom ratu koji se pripisuje američkom predsedniku Trampu i bojaznima od političke nestabilnosti u evrozoni - biznis se ubrzano širi\n(ilustracija: Vrednost akvizicija i fuzija bila je veća nego ikad od 1980.)\nGlobalna vrednost svih akvizicija i fuzija u svetu popela se u prvom polugođu ove godine na 2,5 biliona dolara i veća je za 65 posto nego u istom periodu lane, saopšteno je iz Tomson Rojtersa (Thomson Reuters). Vrednost akvizicija i fuzija bila je veća nego ikad od 1980, tj otkad se sistematski beleže ove finansijske operacije.\n„Rekordni tempo u poslovanju u kontrastu je sa trgovinskim ratom koji izaziva američki predsednik Tramp i strahovanjima od političke nestabilnosti u evrozoni, posebno u Italiji i Španiji, tojest kretanjima koja su potresla finansijska tržišta“, piše ovim povodom Fajnenšel tajms (The Financial Times).\nOvom rezultatu posebno su doprineli medijski i telekomunikacioni sektori u SAD, kao i poreska refrorma koju je sprovela adminstracija predsednika Trampa. Drugim rečima, Tramp i njegova adminstracija su nosioci ključnih i pozitivnih i negativnih uticaja na globalno finansijsko poslovanje. No, s globalnog stanovišta, unutrašnji motor razvoja poslovanja jesu tehnološke promene koje suštinski menjaju način proizvodnje.\n"Veliki progres u oblasti tehnologije primorava kompanije u svim industrijskim granama da se okrenu kreativnosti i stvaraju nove strategijske kombinacije. Kada tome dodamo i stabilni globalni ekonomski rast, povećani obim fuzija i akvizicija nije nimalo iznenađujući", dodaje ovaj list.\nU prvom polugođu u svetu je zaključeno 79 akvizicija i fuzija, svaka u visini od preko pet milijardi dolara i 35 ovih operacija, svaka u vrednosti od preko 10 milijardi dolara. U SAD se ova aktivnost konačno vratila na nivo pre svetske finanasijske krize 2008, u Evropi se gotovo udvostručila u odnosu na prošlu godinu a u Aziji je bila veća za 22 posto.\nMeđu operacijama preko 10 milijardi dolara su, na primer, akvizicija firme Sprint od strane Ti Mobajl JuEsEJ (T-Mobile USA) za 59 milijardi dolara, zatim kupovina preduzeća FilipKart koju je realizovala grupa Volmart (Walmart) za 16 milijardi dolara, kao i preuzimanje Tajm Vornera (Time Warner) od strane EjTiiTi (ATandT) za sumu od 85 milijardi dolara. Banka DžiPi (JP) Morgan procenjuje da će ove godine broj akvizicija i fuzija u vrednosti svake od preko 10 milijardi dolara dostići rekordni broj od 66.


U KCV 310 pacijenata na lečenju od kovida - Novi Sad\n17:07:00 26.07.2020, Komentara: 0\nNovi Sad - U Kliničkom centru Vojvodine trenutno se leči 310 pacijenata kod kojih je potvrđeno da su oboleli od koronavirusa, saopšteno je iz KCV. Od tog broja, kod 20 pacijenata lečenje zahteva primenu mehaničke ventilacije.\n- U Vojnoj bolnici u Petrovaradinu trenutno se leči 24 pacijenta kod kojih je potvrđeno da su oboleli od virusa kovid-19 . Kod velikog broja ostalih hospitalizovanih pacijenata koji su oboleli od virusa kovid-19, a s obzirom na težinu kliničke slike uz ostalu neophodnu terapiju primenjuje i intenzivna kiseonička potpora - navodi se u saopštenju.\nDanas je zabeležen do sada najveći broj laboratorijski potvrđenih slučajeva kovid-19 - 467, međutim neki drugi pokazatelji ukazuju da ima mesta za blagi optimizam, izjavila je danas zamenica direktora Instituta „Batut“ Darija Kisić Tepavčević i dodala da je Beograd i dalje najveće žarište, a da je u poslednjih 24 dana najveća stopa oboljevanja u Kragujevcu, te da je Novi Sad na trećem mestu.


Zlatanović dogurao do stotog nastupa u Radniku - Sportske.net\nZlatanović dogurao do stotog nastupa u Radniku\nMladi napadač dobio je u nedelju prigodan poklon povodom stote utakmice koju je odigrao u dresu Radnika.\nMožete li da zamislite OVAKVE kazne za nameštanje u Srbiji?SL - Radnik opstao, tragičar postao heroj i vratio Dinamo u život!SL - Sprema se slavlje na ''Marakani'', šta nas još čeka za vikend?SL - "Loto" u Gornjoj varoši, Dinamo pred ispadanjem"Zmajevi" u Surdulici traže prvu pobedu u plej-autu\nRedak je primer da talentovan i mlad igrač dogura do sto nastupa u jednom domaćem klubu, a Igoru Zlatanoviću (21) je to pošlo za rukom.\nUžičanin je u nedelju upisao stoti nastup u dresu Radnika iz Surdulice, pa mu je tim povodom pre početka meča sa Mačvom generalni direktor Marko Marković uručio uramljeni dres sa brojem "100".\n"Zadovoljan sam kako smo odigrali poslednju ovosezonsku utakicu, imali smo dosta motiva i želje za celim plenom i drago mi je da smo se pobedom oprostili i od sezone i od naših vernih navijača. Čast mi je da sam ovde ovih nekoliko godina i da sam u dresu Radnika odigrao ovaj jubilarni broj utakmica", rekao je Zlatanović.\nMladi reprezentativac Srbije stigao je u Radnik pre tri godine iz Partizana. Na sto takmičarskih utakmica u dresu Radnika postigao je 30 golova i najbolji je strelac ekipe u prethodne dve sezone.\n"Za sve dosad postignuto zahvalan sam upravi kluba, predsedniku Stanislavu Tončevu, sportskom direktoru Darku Gašiću, treneru Milanoviću i naravno saigračima. Veliko hvala i navijačima koji su me jako dobro prihvatili u Surdulici i dali mi podstrek za dobrim igrama i golovima. Prvenstvo je završeno, u planu je da se malo odmorim a zatim me čekaju pripreme sa reprezentacijom za Evropsko prvenstvo koje se u junu održava u Italiji i San Marinu", rekao je Zlatanović.\nU minuloj superligaškoj sezoni Zlatanović je postigao 13 pogodaka i još tri u Kupu Srbije, a prošle nedelje proglašen je za najboljeg mladog igrača domaćeg prvenstva na manifestaciji "Prvi tim".


Slušanje vesele muzike podstiče kreativnost | MediaPress\nPredstava ‘Palčica’ sutra na festivalu ‘Mali Joakim’ u Gračanici - 50 seconds pre\nČesto se u nauci govorilo o prednostima i uticaju muzike na kognitivne sposobnosti, ali još uvek nije bio procenjen uticaj različitih muzičkih žanrova na kreativnost. Dva naučnika sa Univerziteta Radbaud u Holandiji i Univerziteta za tehnologiju u Australiji sprovela su istraživanje koje je podrazumevalo slušanje muzike i u kojem je učestvovalo 155 učesnika podeljenih u grupe.\nSvaka grupa je slušala drugačiju vrstu muzike, definisanu kao umirujuću, veselu, onu koja se dovodi u vezu sa anksioznošću ili tugom, dok je peta, kontrolna grupa, radila u tišini. Pesme su razvrstane na osnovu emocija koje izazivaju (na pozitivne i negativne), kao i na osnovu nivoa uzbuđenja, odnosno fiziološke aktivnosti koju stvaraju.\nTokom slušanja ispitanici su morali da urade nekoliko testova koji su podrazumevali rešavanje problema. Inovativna i briljantna rešenja su pokazivala razvijeno divergentno razmišljanje, odnosno sposobnost razmišljanja izvan postojećih šablona. Sa druge strane, ispitanici koji su brzo došli do najočiglednijeg mogućeg rešenja dobijali su poene za konvergentno razmišljanje. Za razliku od drugih muzičkih kategorija, vesela muzika ‒ u ovom slučaju, klasična muzika koja izaziva pozitivne emocije i uzbuđenje ‒ pokazala se kao efikasnija od tišine u podsticanju originalnih ideja.\nOvo istraživanje nam otkriva da slušanje energične i vesele muzike može biti produktivno i podstaći kreativno razmišljanje u svim kontekstima. Zbog toga preporučujemo da tokom rada koji zahteva veći intelektualni napor pustite da vas Vivaldijeva „Četiri godišnja doba” ili Korsakovljev „Bumbarov let” svojim poletom i vrcavom energijom odvedu do rešenja.\nTag:emocijefiziološke aktivnostiidejeIstrazivanjeKreativnostmuzikaproduktivnostpsihologijaslusanje muzikesposobnost razmišljanjaTESTUticaj muzike na ljudevesela muzika


Grad Vranje dobitnik nagrade Partner Evropske nedelje lokalne demokratije 2020\n,,U okviru Evropske nedelje lokalne demokratije, Grad Vranje organizovao je niz aktivnosti u cilju promovisanja učešća građana na lokalnom nivou u donošenju važnih odluka od značaja za društvenu zajednicu. Promovisan je rad gradske vlasti, komunikacija sa zaštitinikom građana, odbornicima i drugim lokalnim zvaničnicima.\nTakođe, sprovedena je anketa sa građanima, koji su mogli da daju predloge za realizaciju projekta od značaja za naš grad. Održano je i više edukativnih i interaktivnih radionica, poput upoznavanja predstavnika đačkih parlamenta srednjih škola sa propisima u kreiranju gradskog budžeta i lokalnim finansijama, ali i njihovog aktivnog učešća u smislu simulacije kreiranja budžeta na osnovu njihovih ideja.\nOva nagrada podstrek nam je u narednom periodu budemo još bolji i i kreativniji u promovisanju demokratskih vrednosti na lokalnom nivou i animiranju građana za aktivno učestvovanje u donošenju svih važnih odluka za lokalnu sredinu. Na taj način stvaraju se uslovi za dalji razvoj i unapređenje našeg grada u svim oblastima”, rekla je ovom prilikom zamenica gradonačelnika.\nLokalne vlasti iz svih 47 država članica Saveta Evrope i njihova udruženja pozvani su da registruju i organizuju javne događaje kako bi promovisali i podstakli demokratsko učešće na lokalnom nivou. Stalna konferencija gradova i opština je nacionalni koordinator Evropske nedelje lokalne demokratije.


Šansa za srpske malinare! Zbog lekovitih svojstava u svetu raste potražnja za malinom! - Bolja Zemlja\nŠansa za srpske malinare! Zbog lekovitih svojstava u svetu raste potražnja za malinom!\nAmeričko Ministarstvo poljoprivrede je izvršilo analizu zaliha smrznutog voća zaključno sa 30. septembrom, koja je pokazala da su količine maline u hladnjačama za 11 odsto manje u poredjenju sa avgustovskim podacima, a za 12 procenata u odnosu na isti period prethodne godine.\nKada je reč o zalihama „crvenog zlata“, slično stanje je i u drugim zemljama, prvenstveno u Evropi, što utiče na podizanje cena plodova ove voćne vrste na svetskom tržištu.\nPrethodni tekstPrepelica malo jede, a daje dosta! Potražnja za jajima samo u Srbiji 10 puta skočila!\nSledeći tekstSrpske njive hrane svet! Raste potražnja za našim poljoprivrednim proizvodima!


Sedam licenci za Evropu, jedanaest za Super ligu! - Sportske.net\nU centru pažnje bio je zahtev FK Partizan, ali je Komisija za licenciranje FSS danas izdala sedam licenci za UEFA takmičenja i jedanaest za učešće u Super ligi Srbije.\nLicenca temelj, crno-bele čeka "berićetno leto"?Prolazno vreme - Kako Savo ocenjuje dosadašnji učinak na klupi Partizana?Kreće prodaja karata za "večiti" derbi!Kreće prodaja karata za "večiti" derbi!Zvezdini navijači u sektoru B, karte za derbi i na "Marakani"\nRekordan broj klubova podneo je zahtev za dobijanje licence za takmičenje u Evropi, a ogroman posao Komisija za licenciranje imala je i po pitanju izdavanja licenci za Super ligu.\nNa osnovu uvida u dokaze koji su dostavljeni Komisiji, sedam klubova danas je dobilo licence za učešće u takmičenjima pod okriljem UEFA.\nLicence su izdate Crvenoj zvezdi, Radničkom iz Niša, Partizanu, Čukaričkom, Mladosti iz Lučana, Napretku i Voždovcu. "Zmajevima" licenca očito neće biti potrebna pošto na osnovu plasmana u Super ligi i Kupu Srbije nemaju šanse da se domognu kvalifikacija za Ligu Evrope.\nPomenutih sedam klubova dobilo je licence za igranje u Super ligi u sezoni 2019/20, a njima su se priključili Radnik (Surdulica), Javor Matis, Metalac i Radnički 1923.\nPomenuta četiri kluba dobila su licencu za nastup u Super ligi, ali će od njihovih rezultata do kraja takmičarske sezone zavisiti hoće li izboriti mesto u superligaškom karavanu.\nSvi ostali klubovi imaju pravo da u žalbenom postupku dokažu da isupnjavaju kriterijume za učešće u Super ligi, te da na taj način pribave licencu za sezonu 2019/20.


RAT - RUSI PORUČILI CRNOGORCIMA: Što ste od nas dobili turista, dobil ste, više nećete ... | WebTribune\nHome IZBOR RAT – RUSI PORUČILI CRNOGORCIMA: Što ste od nas dobili turista, dobil ste, više nećete …\nRAT – RUSI PORUČILI CRNOGORCIMA: Što ste od nas dobili turista, dobil ste, više nećete …\nPosted date: јун 03, 2017 In: IZBOR, U FOKUSU\nCrnogorski mediji su izvestili da ruski turisti nisu poslušali zvaničnike i da hrle u Crnu Goru. Samo što nisu javili da su aranžmane rezervisali pre poziva da zaobiđu lepote najnovije članice NATO-a. A naznaka da bi crnogorski turizam mogao da doživi sudbinu turskog, po obaranju ruskog aviona, već ima, piše Sputnik.\nSputnik prenosi pisanja crnogorskih medija koji su ovih dana, pozivajući se na ruske podatke, poručili građanima da nemaju razloga za brigu, jer budžet neće biti uskraćen za prihod od ruskih turista. Upravo oni su sa onim iz Srbije najbrojniji i donose najveći deo prihoda.\nŠta za crnogorski turizam pak znače ruski turisti govore cifre. Po rečima direktorke crnogorske Nacionalne turističke organizacije Željke Radak Kukavičić, prošle godine je Crnu Goru posetilo oko 670.000 turista. A prema ruskim zvaničnim podacima, Crnu Goru je 2016. godine posetilo 282.800 ruskih turista, što je 12 odsto više nego 2015. godine.\nPrenoseći izjave predstavnika ruskih turističkih agencija prema kojima je potražnja na prošlogodišnjem nivou, pa čak ima i rasta prodaje aranžmana, zaobišli su činjenicu da je reč o aranžmanima rezervisanim pre poziva ruskih zvaničnika, konstatuje Sputnik.\nNa pitanje kakva je situacija u Herceg Novom, jednoj od najatraktivnijih turističkih odrednica u Crnoj Gori, budući gradonačelnik, koji će tu funkciju preuzeti 8. juna, Stevan Katić, za Sputnjik kaže da su Rusi napravili dobar buking za ovu godinu, čak bolji nego prethodne godine, ali da je to sve bilo završeno pre odluke o pristupanju Crne Gore NATO-u u Skupštini Crne Gore i reagovanja Rusije na to.\nZasad je, kaže, bilo malo otkazivanja i već je dosta ruskih turista došlo u Crnu Goru i u Herceg Novi, upravo zbog tog ranog bukinga.\nOni prave rezervacije, bukiraju, već od oktobra, novembra, decembra…naprave sigurne rezervacije i godinu dana unapred u odnosu na, recimo, turiste iz našeg regiona koji rezervišu otprilike 15 dana pred dolazak. Rusi su baš karakteristični po tome što rade taj rani buking“, objašnjava Katić.\nOn zato smatra da se poziv ruskih zvaničnika njihovim državljanima da ne idu u Crnu Goru neće odraziti na turističke rezultate u ovoj godini, kako je to bilo u slučaju Turske po obaranju ruskog vojnog aviona početkom decembra 2015.\nPošto joj je prihod od turizma, koji čini pet iodsto BDP-a, u 2016. pao za trećinu, na 19,7 milijardi evra, usledili su pozivi turskih zvaničnika Rusima da ne odustaju od odmora u turskim letovalištima. Ništa nije vredelo dok se predsednik Redžep Taip Erdogan za pad aviona nije izvinio ruskom lideru Vladimiru Putinu i postepeno krenula normalizacija odnosa.\n“Pretpostavljamo generalno da bi se to moglo odraziti na narednu godinu“, kaže novi gradonačelnik Herceg Novog.\nDa razloga za strahovanje kako će izledati nastavak turističke sezone ipak ima, ukazuju najnoviji podaci Asocijacije turističkih agencija Rusije. Dinamika rezervisanja turističkih putovanja u pravcu Crne Gore je upravo od treće dekade aprila opala 25 do 30 odsto u odnosu na prethodne nedelje. Direktor za prodaju u turističkoj agenciji, Sergej Tolčin, navodi slične brojke. Prema podacima koje on iznosi, interesovanje za Crnu Goru je u proteklih nekoliko nedelja smanjeno za 30-40 odsto.\nIzvršni direktor Asocijacije turističkih operatera Rusije, Maja Lomidze, izjavila je da će s podacima zaključno sa krajem maja moći konačno da se oceni uticaj poziva ruskog Ministarstva spoljnih poslova svojim građanima da zaobiđu Crnu Goru kao turističku destinaciju.


U Srbiju stiže 20 doza ruske vakcine na laboratorijsku kontrolu | Blok vesti\nU Srbiju stiže 20 doza ruske vakcine na laboratorijsku kontrolu\nPredsednica Vlade Republike Srbije Ana Brnabić razgovarala je danas na video-konferenciji sa ministrom industrije i trgovine Ruske Federacije Denisom Manturovim, a tom prilikom ruski učesnici obavestili su srpsku stranu o tome dokle se stiglo sa masovnom proizvodnjom u Rusiji vakcine „Sputnik V“.\nKako je saopštila Vlada, Manturov je potvrdio da će partija vakcine za laboratorijsku kontrolu u količini od 20 doza stići u Srbiju do kraja ove sedmice.\nBrnabić je rekla da Vlada Srbije, zajedno sa predsednikom Republike, radi na tome da građanima Srbije vakcina protiv koronavirusa bude dostupna u najkraćem roku.\nOna je istakla da je cilj da građani mogu da izaberu koju će vakcinu primiti, a u skladu sa preporukama i odobrenjima nadležnih zdravstvenih ustanova Republike Srbije.\nPremijerka je dodala da je Srbija zainteresovana da razmotri mogućnost zajedničke proizvodnje vakcine protiv kovida, prenosi Vlada Srbije.\nNa današnjoj videokonferenciji učestvovali su i ambasador Ruske Federacije u Srbiji A.A. Bocan-Harčenko, rukovodstvo Ministarstva zdravlja Ruske Federacije, Ruskog fonda direktnih investicija, „NICЭM im. N.F. Gamalei“ i predstavnici Ministarstva zdravlja i drugih nadležnih zdravstvenih ustanova Republike Srbije.\nPrevious articleUjedinjeni protiv kovida ponovo pozvali epidemiologa Predraga Kona da odgovori na postavljena pitanja\nNext articleKAVANI BI MOGAO DA BUDE KAŽNjEN: Zahvalio se saigraču i ispao rasista


Savetodavno – terapijske usluge namenjene osobama sa cerebralnom i dečijom paralizom i njihovim porodicama - Savez za cerebralnu i dečiju paralizu Srbije\nSavetodavno – terapijske usluge namenjene osobama sa cerebralnom i dečijom paralizom i njihovim porodicama\nSavez za cerebralnu i dečiju paralizu Srbije je realizovao ovaj projekat od juna 2015. do kraja jula 2017. godine, a cilj je bio pružanje savetodavno-terapijskih usluga osobama sa cerebralnom i dečijom paralizom i članovima njihovih porodica. Usluga je zamišljena kao podrška koja doprinosi unapređenju i očuvanju funkcionisanja porodice i njenih članova.\nSavetodavno - terapijske usluge su bile usmerene ka prevazilaženju problema i teškoća sa kojima se suočavaju osobe sa cerebralnom i dečijom paralizom, kao i njihove porodice, ali i na jačanje njihovih pozitivnih snaga i potencijala ličnosti. Obezbeđenjem stručne pomoći i podrške pojedincima i porodici u krizi, kroz savetodavno – terapijski rad, socijalno – edukativne i informativne aktivnosti u cilju unapređenja porodičnih odnosa, rešavanja životnih teškoća, radilo se na prevenciji ili umanjenju socijalnih problema i ublažavanju njihovih posledica.\nAkreditovani terapeuti radili su sa zainteresovanima u prostorijama Saveza, ali i prostorijama organizacija- članica. Korisnici koji su koristili ovu usluge su iz Beograda i okoline. Istakli bi da su najznačajniji rezultati ovog projekta to što pojedinci i porodice unapredili veštine za konstruktivnije suočavanje sa krizom, "zamorom", pozicijom bespomoćnosti, razočaranosti u institucije, dugogodišnjim trajanjem problema, neizvesnošću, anticipacijom pogoršanja stanja, gubitaka ili smrti. Uvidelo se da rad terapeuta sa korisnicima umanjuje ili sprečava pojavu socijalne izolacije, odsustva poverenja, povlačenja, depresivnosti.\nNadamo se sličnim prilikama i u budućnosti kako bi što više ljudi imalo mogućnost da se obrati i aktivno koristi ovaj vid podrške.


U Čajetini otvoren klub za stare – Vila As\nDogađaji • Društvo • Info • Obrazovanje • Porodica • Vesti • Video\nJuče je u Čajetini otvoren klub za stare. Ovaj projekat su zajedničkim snagama realizovali udruženje građana Zlatiborski krug, Savez penzionera Čajetine i Ministarstvo za rad, zapošljavanje i socijalnu politiku. Savez penzionera Čajetine je ustupio prostorije, koje je udruženje građana Zlatiborski krug adaptiralo uz finansijsku pomoć Ministarstva za rad, zapošljavanje i socijalnu politiku. Svečanosti povodom otvaranja kluba su prisustvovali brojni penzioneri, predstavnici medija, predsednik opštinskog odbora SPSa Ostoja Kovačević, predsednik opštinskog odbora SNSa Aleksandar Jeremić, šef odborničke grupe SNSa u SO Čajetina, Goran Obradović i Janićije Jeremić, sekretar Ministarstva za rad, zapošljavanje i socijalnu politiku.\nVesna Belčević iz Zlatiborskog kruga je prisutne upoznala sa aktivnostima ovog udruženja građana, koje radi prvenstveno sa decom i starima. Ona je istakla da je Klub za stare projekat kojim su penzioneri opštine Čajetina dobili adekvatan prostor za druženje. Ovom prilikom gospođa Belčević se zahvalila nadležnima u Ministarstvu za rad, zapošljavanje i socijalnu politiku koji su prepoznali potencijal ovog projekta. Ona je dodala da Zlatiborski krug i Savez penzionera Čajetine imaju dobru saradnju.\nSekretar Ministarstva rada, zapošljavanja i socijalne politike, Janićije Jeremić je svečano otvorio klub za stare. On je ovom prilikom izjavio da je Ministarstvo ovaj projekat finansiralo sa 500.000 dinara, i da je želja nadležnih da se penzionerima pomogne da svoje dane provode u dobrom rapoloženju. Gospodin Jeremić je rekao da on zna kako je prostor Kluba izgledao pre rekonstrukcije i da su sredstva pametno uložena. On je dodao da država brine o najugroženijim čak i kriznim vremenima. Za kraj on je prisutnim preneo poruku Jovana Krkobabića da dok je on na čelu Ministarstva za rad, zapošljavanje i socijalnu politiku najugroženije kategorije stanovništva u Srbiji nemaju razloga za brigu.\nPredsednik Saveza penzionera Slavko Pantović se zahvalio Zlatiborskom krugu i predstavnicima Ministarstva za rad, zapošljavanje i socijalnu politiku. On je pozvao sve penzionere opštine Čajetina da posete klub. Pantović je dodao da penzioneri koji dolaze iz seoskih mesnih zajednica uvek mogu da se odmore u klubu dok čekaju prevoz. Na kraju on je dodelio zahvalnice predstavncima udruženja Zlatiborski krug i sekretaru Ministarstva Janićiju Jeremiću za pomoć u realizaciji ovog projekta. On se posebno zahvalio Vesni Belčević i Zorici Milosavljević za uloženi trud na realizaciji ovog projekta.\nTreba dodati da su se penzioneri i predstavnici Zlatiborskog kruga zahvalili i brojnim darodavcima uz čiju pomoć je počelo formiranje biblioteke Kluba za stare.\nGosti na otvaranju\nMesto za druženje\nZahvalnica za Zlatbiborski krug\nProjekat Klub za stare je realizovan za četiri meseca. Ovo će biti mesto za druženje, odmor, edukaciju i zabavu penzionera. Na ovaj način stari u opštini Čajetina će moći da se druže uz TV i društvene igre. Treba dodati da će se u klubu organizovati razne aktivnosti, zabavnog, kulturnog i edukativnog sadržaja.


Drecun: Hapšenje u Mušutištu primer zastrašivanja - Izazov\nRadio-televizija Srbije 29. avgusta 2017. 08:52\n"Ovo je primer klasičnog zastrašivanja u sredini koja je etnički surovo očišćena od srpskog stanovništva i ovo je poruka svima – nemojte da se vraćate na ognjišta sa kojih ste proterani", rekao je Drecun za RTS.\n"To je više desetina optužnica protiv ljudi srpske nacionalnosti koji se terete za navodno počinjene zločine", rekao je on napominjući da oni koji se nalaze na njima to i ne znaju.\n"Srbija će učiniti sve i pokrenuti celokupan mehanizam koji joj stoji na raspolaganju da oslobodi tog čoveka, ali biće teško", rekao je Drecun.\n"Tema saradnje po pitanju gonjenja onih koji su osumnjičeni za ratne zločine morala bi da se nađe na dnevnom redu dijaloga u Briselu", rekao je Drecun navodeći da će predsednik Vučić sigurno staviti tu temu na dnevni red.\n"Ovo što radimo pokazuje postojanje genocidnog plana koji je OVK htela da sprovde, ali na sreću nije uspela da ga završi", naveo je Drecun.\n"Sudbina nestalih osoba je izuzetno bitna i za porodice tih osoba i pomirenje u regionu, i ako neko pokušava da taj temeljni stub pomirenja – kažnjavanje odgovornih za zločine, otkrivanje sudbine nestalih, zloupotrebi za plasman svojih političkih stavova onda nismo na dobrom putu da rešimo taj problem", rekao je on.\n"Oni su počeli (rat). Reakcija srpskog naroda je bila odbrambena. Sada posle toliko godina umesto da se krene napred i rešava sudbina nestalnih, oni se ponovo okreću politizaciji svih tih slučajeva", naveo je on.\nTakođe je ocenio da je jučerašnja poruka hrvatskog zvaničnika da "sve zlo dolazi iz Srbije" neodgovorna izjava pojedinca koja ne bi smela da utiče na odnose Srbije i Hrvatske.


Promjene u obrazovnom sistemu TK: Vrijeme je da djeca počnu učiti o genocidu i “bijelim trakama”\nAutor: ZASREBRENICU.ba\t Jul 27, 2017\nUčenici završnih razreda osnovnih škola u Tuzlanskom kantonu, počev od školske godine 2018./2019., trebali bi izučavati historiju BiH i zemalja bivše Jugoslavije u periodu od 1990. do 1995. godine. Također, posjeta Memorijalnom centru u Potočarima, već od naredne školske godine, trebala bi postati ustaljena praksa za sve završne razrede osnovnih i srednjih škola.\nIncijativa zastupnika u Skupštini TK Midhata Čauševića jučer je jednoglasno usvojena i proslijeđena resornom ministarstvu i Pedagoškom zavodu TK, koji imaju zadatak da formiraju radnu grupu koja će izvršiti reviziju nastavnog plana i programa za nastavni predmet historije.\n– Mi sada u školama nemamo niti minimum kada je u pitanju period od 1990. do 1995. godine. Prošlo je više od 20 godina od tih događaja i vrijeme je da se ovaj period sistematski i planski izučava na osnovu jasnih činjenica i dokaza – kaže Midhat Čaušević.\nOn ističe da su učenici devetog razreda sposobni da shvate ovu problematiku te da je njegova inicijativa, zapravo, samo praćenje trenda.\n– U nekoliko evropskih zemalja ovaj dio historije već se izučava. U Hrvatskoj je to sasvim normalna pojava i taj period se izučava i u osnovnim i u srednjim školama. U Velikoj Britaniji je to već pet godina dio nastavnih planova i programa, također u Australiji, Njemačkoj… Zbog ustavnih nadležnosti mi u BiH to moramo raditi parcijalno, Sarajevski kanton je to već učinio, a evo sada ćemo i mi – pojasnio je Čaušević.\nTakođer, već od naredne godine u svim školama u TK trebala bi biti postavljena topografska karta genocida, kojom je predstavljen genocid nad Bošnjacima zaštićenih zona Srebrenice i Žepe. To je rezultat incijative zastupnice Nerminke Aljukić, koja je jučer, također, jednoglasno usvojena u Skupštini TK.\n– Topografska karta genocida sublimira činjenice utvrđene pred Haškim sudom i našim sudovima. To je svojevrstan historijski dokument koji zaslužuje da bude prisutan u obrazovnom sistemu – rekla je Nerminka Aljukić.\nVrijeme je da se sadašnje generacije učenika, a i one koje dolaze, suoče sa činjenicama iz devedesetih godina prošlog stoljeća, kako ne bi formirali stav o pomenutom periodu na osnovu interpretacija, poluistina ili netačnih činjenica, navodi se u inicijativi Midhata Čauševića.\n– Učenici trebaju znati simboliku “bijelih traka” iz 1992. godine, kao što znaju simboliku “žutih traka” iz 1942. godine – poručio je Čaušević.\nInače, kada ovaj incijativa bude implementirana učenici osmih razreda umjesto jednog, imat će dva časa historije sedmično. Sve to da bi se stvorio prostor da se u završnom razredu izučava recentna historija BiH.\ngenocid u SrebreniciMC PotocariPotočariSrebrenica\nFOTO Bošnjaci u logorima Srbije: Muk i bolna sjećanja na logor ‘Šljivovica’\nPROKLETSTVO GENOCIDNOG ENITETA: Gasi se petnaest škola u RS-u, nema dovoljno učenika


DURATOVIĆ: DISKRIMINATORSKI KONKURS ZA PROFESORA ISLAMSKE VJERONAUKE BIĆE PONOVLJEN — Bosnjaci.Net\nDURATOVIĆ: DISKRIMINATORSKI KONKURS ZA PROFESORA ISLAMSKE VJERONAUKE BIĆE PONOVLJEN\nObjavljeno: 16. January 2020. 13:01:21\nDURATOVIĆ: U ovom slučaju govorim o diskriminaciji u procesu zapošljavanja\nNakon javnog negodovanja putem društvenih mreža od strane Mirsada Duratovića, odbornika u Skupštini Grada Prijedora, vezano za objavu konkursa Zavoda za zapošljavanje manjeg bh. entiteta za profesora islamske vjeronauke u Poljoprivredno-prehrambenu školu iz Prijedora u kojem je naglašeno "da kandidati za profesora islamske vjeronauke pored dokaza o stručnim kvalifikacijama, trebaju dostaviti i uvjerenja da su bili borci Vojske RS". Duratović je podsjetio da je ranije skretao pažnju šta će se događati:\n- Iako sam tačno prije godinu skrenuo pažnju na ovaj problem, oni koji su pozvani da prvi reaguju, nisu reagovali. Ovo je još jedan od primjera institucionalne diskriminacije manjinskih zajednica u mjestima povratka i davanja povlaštenog položaja boračkoj populaciji u odnosu na civilne žrtve rata. Znači, u ovom slučaju govorim o diskriminaciji u procesu zapošljavanja. Ovaj primjer konkursa je šablonski i vrijedi i za sve druge, a ne samo profesora islamske vjeronauke. Međutim ovaj primjer posebno "bode u oči" i pokazuje koliko entitetske vlasti nemaju osjećaja za manjinske zajednice, - istakao je Duratović, odbornik u Skupštini Grada Prijedora, koji je odmah nakon objave konkursa podnio prijavu ombudsmanima za ljudska prava BiH.\nSamo nekoliko dana nakon objave konkursa i Durakovićeve prijave ombudsmanima za ljudska prava BiH, pomenuti konkurs Poljoprivredno-prehrambena škola iz Prijedora je poništila i najavila da će ponoviti za prijem profesora islamske vjeronauke, jer, kako su naglasili, prijethodni je "zatvoren jer se potkrala tehnička greška".\nU konkursu Poljoprivredno-prehrambena škola iz Prijedora, a koji je objavio Zavod za zapošljavanje RS, navedeno je da kandidati za profesora islamske vjeronauke, pored dokaza o stručnim kvalifikacijama, trebaju dostaviti i uvjerenja da su bili borci Vojske RS, ratni vojni invalidi Odbrambeno-otadžbinskog rata ili uvjerenje u slučaju da su iz porodica poginulih boraca.\n– Taj konkurs će biti poništen i potom će ponovo biti raspisan novi konkurs. Radi se o tome da je taj dio obrasca, koji je korišten za druge konkurse, ostao greškom i u ovom konkursu za profesora islamske vjeronauke, a trebalo je da bude izbrisan, – objasnili su nam iz ove škole, objavio je portal prijedordanas.com.


BRČKO Zloupotrebe položaja i ovlaštenja\nTužilaštvo Distrikta Brčko BiH podiglo je optužnicu protiv preduzeća "Brčko Gas" d.o.o Brčko i "Transjug L" d.o.o. D. Žabar te njihovih direktora zbog zloupotrebe položaja ili ovlaštenja i prevaru u privrednom poslovanju, izvršenu u vezi s nabavkom vozila za Vijeće ministara BiH.\nDirektor "Brčko Gasa" Simo Brkić (69) optužen je za zloupotrebu položaja ili ovlaštenja u vezi s prepravkama na vozilu marke Audi, dok je Duško Sofrenović (44), direktor "Transjuga", optužen za prevaru u privrednom poslovanju u vezi s isporukom automobila bez karakteristika i opreme tražene javnim tenderom, saopćeno je iz brčanskog Tužilaštva.\nSofrenoviću je stavljeno na teret da je od "Brčko Gasa" nabavio vozilo marke Audi Q7 FSI Quattro tiptronic za cijenu od 134.250 maraka i isporučio ga Vijeću ministara BiH, iako svjestan da to vozilo ne posjeduje tražene karakteristike i opremu navedenu u javnom tenderu. Sumnja se da je on sačinio i ovjerio otpremnicu i račun lažno prikazujući da isporučuje vozilo s naručenim karakteristikama i opremom, za koje je "Transjugu L" isplaćen iznos od 219.900 maraka.\nInače, nabavka navedenog Audija Q7 vezivala se za potrebe tadašnjeg predsjedavajućeg Vijeća ministara BiH Nikole Špirića.\nS druge strane, Brkiću je stavljeno na teret da je rad servisne službe u "Brčko Gasu" propustio uskladiti s pravilima proizvođača Audi, omogućivši zabranjene prepravke na vozilu prodanom "Transjugu L". Sumnja se da je on odgovoran za sačinjavanje radnog naloga i zapisnika o demontiranju i montiranju dijelova s ciljem da se lažno prikaže da je na vozilo za Vijeće ministara BiH izvršena ugradnja svih originalnih dijelova koji su nedostajali prilikom isporuke.\nZa ova krivična djela optužena su i preduzeća koja su zastupali, i to zbog odgovornosti za raspolaganje protivpravno ostvarenom imovinskom koristi u iznosu od 85.650 maraka ("Transjug L"), odnosno za propuštanje nadzora nad zakonitošću rada zaposlenih ("Brčko Gas").\nNakon prosljeđivanja Osnovnom sudu Distrikta Brčko BiH optužnica, kojom je Tužilaštvo Distrikta Brčko BiH predložilo i oduzimanje imovinske koristi pribavljene krivičnim djelom, u cijelosti je potvrđena, stoji u saopćenju.\nTužilaštvo Brčko distrikta BiH Vijeće ministara BiH


Lijepe vijesti za najstarije: Počela isplata julskih penzija i novčane pomoći | BL Portal\nU Federaciji BiH danas počinje isplata julskih penzija i jednokratne novčane podrške penzionerima.\nIz Federalnog zavoda za penzijsko i invalidsko osiguranje saopšteno je da ukupno potrebna sredstva za isplatu penzija za juli iznose oko 233 miliona KM. Najniža penzija iznosi 382 KM, zagarantovana 479 KM, a najviša 2.174 KM.\nJednokratna novčana podrška u iznosu od po 120 KM isplaćuje se korisnicima penzija koji ostvaruju pravo do visine zagarantovane penzije i zagarantovanu penziju, a iznos od 100 KM korisnicima penzija koji ostvaruju pravo iznad visine zagarantovane penzije.\nSredstva za isplatu jednokratne novčane podrške, u iznosu većem od 41,7 miliona KM, osigurana su u budžetu FBiH za ovu godinu, saopšteno je iz federalne Vlade.\nSvim korisnicima penzija koji su rezidenti BiH, uz julsku penziju će biti isplaćen i jednokratni novčani iznos u svrhu poboljšanja materijalnog položaja korisnika penzije, a radi dodatnih troškova zdravstvene zaštite koji su nastali kao posljedica pandemije virusa korona.\nTags: Julske penzije, Novčana pomoć, penzioneri


KLANJANA DŽENAZA ZILHI ŠETI, HUMANITARKI KOJA NIKOGA NIJE OSTAVLJALA GLADNIM — Bosnjaci.Net\nObjavljeno: 04. October 2021. 00:10:42\nNa mezarju Faletići u Sarajevu klanjan je dženaza-namaz i obavljen ukop Zilhe Šeta (69), svima poznatije kao tetka Zilha. Bila je humanitarka koja je decenijama radom u Narodnoj kuhinji Stari Grad pomagala ugroženim sugrađanima, javlja Anadolu Agency (AA).\nVeliki broj građana oprostio se od humanitarke koja je bila simbol Narodne kuhinje u sarajevskoj općini Stari Grad. Među prisutnima su bili i načelnik općine Stari Grad Ibrahim Hadžibajrić, Mehmed Janjoš, akademik Abdulah Sidran...\nZilha je bila najdraža "tetka" velikom broju građana. Oni koji su je poznavali, kažu da je hranila čitavu čaršiju i da je njenom smrću puno izgubila Bosna i Hercegovina, posebno Sarajevo.\nZilha Šeta dobitnica je Šestoaprilske nagrade Grada Sarajeva 2011. godine, kao i međunarodne nagrade za dobročinstvo u organizaciji Turske fondacije Diyanet, koja joj je uručena 2019. u Ankari.\nU Narodnoj kuhinji Stari Grad u Sarajevu, koja danas ima više od 1.000 korisnika, angažovana je bila od marta 1992. godine. Humanitarnim radom Šeta je pomogla brojnim socijalno ugroženim građanima Bosne i Hercegovine.


Kolumne & novosti: Od građana Er Srbiji još 120 miliona dolara\nIako je u javnost procurila informacija da je Er Srbija od svojih kreditora povezanih sa Etihadom zatražila otpis 82 odsto duga na ime dve pozajmice ukupne vrednosti 120 miliona dolara, tim povodom se nisu zvanično oglasili ni nacionalni avioprevoznik niti njegov manjinski vlasnik iz Ujedinjenih Arapskih Emirata. Nezvanično se, međutim, čuje da je zahtev za otpisom duga odbijen što, sudeći prema prethodnoj galantnosti Srbije, znači da verovatno sledi zahvatanje u republički budžet, odnosno u džepove svih građana.\nPre nešto manje od nedelju dana, N1 je došao u posed dokumenata na osnovu kojih se, kako su objavili, vidi da je “Er Srbija” tražila od Etihada otpis većeg dela dugovanja kako joj poslovanje ne bi bilo dovedeno u pitanje.\nKompanija iz Emirata, međutim, isključila je tu mogućnost i traži poštovanje dogovorenog, objavio je N1 posle uvida u dokumenta.\nRuku na srce, nije da nismo znali da “Er Srbija” ima problema sa pokrivanjem makar jednog od dva kredita, koji su uzeti 2015. i 2016. godine pod veoma nepovoljnim uslovima.\nNaime, još početkom juna je javnost u Srbiji saznala da je naš nacionalni avioprevoznik obavestio Etihad Airways Partners I BV, “specijalno pravno lice” Etihad Airways-a uspostavljenog u septembru 2015. godine, da potencijalno neće moći da ispuni svoje obaveze kao dužnika zbog finansijskih posledica pandemije koronavirusa, i da će razgovarati kako bi se došlo do zajednički prihvatljivog rešenja.\nRadi se, inače, o izuzetno nepovoljnom kreditu koji je Er Srbija zaključila u septembru 2015. sa fondom EA (“Etihad Airways”) Partners I BV, i to u iznosu od 56,5 miliona dolara, i to nakon odbitka transakcionih troškova od 6, 55 odsto.\nKamatna stopa iznosi skoro sedam odsto (6,96), a kredit dospeva u celosti u septembru, dakle za nešto više od dve nedelje.\nJoš jedan kredit, u vrednosti od 63 miliona dolara, uzet je od EA Partners II BV, a na naplatu dospeva u maju sledeće godine.\nZa ta dva kredita, ukupne vrednosti 120 miliona dolara, i bez obzira na izuzetno visoke kamate, naplaćeno je čak 7,83 miliona dolara na ime transakcionih troškova.\nBudžet već dao milione “Er Srbiji”, Etihad – “ni evro”\n“Znam koliko ste gubitaka pretrpeli, nemojte da brinete, vaša budućnost je zagarantovana. Država će još više ulagati u “Er Srbiju”, sada više nema tehničkih smetnji jer Evropska unija dozvoljava državnu pomoć i dokapitalizaciju”, poručio je predsednik Aleksandar Vučić 25. aprila, kada je sa beogradskog aerodroma poleteo avion sa humanitarnom pomoći za Italiju.\nOno što je predsednik “znao” je da je “Er Srbija” već krajem aprila napravila gubitak od oko 30 miliona evra, i da se procenjuje da će do kraja godine izgubiti još toliko zbog posledica izbijanja pandemije koronavirusa.\nMinistarka zadužena za infrastrukturu Zorana Mihajlović je potvrdila i da se razmatraju različite vrste pomoći za nacionalnog avio prevoznika, uključujući i, kako je rekla, uvećanje vlasničkog udela države, kao jedan od vidova pomoći za prevazilaženje gubitaka.\nSa druge strane, nije da se država inače ustručavala da pomogne “Er Srbiji”.\nIako je, prema odredbama Ugovora o strateškom partnerstvu između Republike Srbije i Etihad Airwaysa, država trebalo da prestane sa bespovratnim davanjima nacionalnom avio prevozniku još 2016. godine, to se nije desilo.\nJoš 20,93 miliona evra po osnovu subvencija i dotacija “leglo” je na račun “Er Srbije” i u 2019. godini.\nOno što je interesantno je da se te isplate vode kao prihod, a kada se one oduzmu od prihoda iz redovnog poslovanja, proizilazi da Er Srbija od osnivanja posluje sa debelim gubitkom.\nPrema podacima iz finansijskih izveštaja Er Srbije u periodu od 2014. do 2019. godine, koji su objavljeni na sajtu Agencije za privredne registre, Er Srbija od države dobila ukupno oko 220 miliona evra.\nEtihad u istom periodu nije dodatno ulagao u zajedničku kompaniju “Er Srbija”.\nKada smo analitičara specijalizovanog za avioindustriju Alena Šćurica pitali da li očekuje da će Etihad Airways učestovati u pokrivanju gubitaka “Er Srbije” koji su nastali tokom epidemije, on je umesto odgovora ponudio opkladu:\n“Nema šanse da ćete dobiti i jedan evro”, rekao je Šćuric, a svoju procenu zasnovao na rezultatima poslovanja Etihada, koji se i sam u periodu od 2016. do 2018. godine suočio, prema njegovim rečima, sa gubicima od 4,7 milijardi dolara.\n“Nema otpisa duga”\nVratimo se, dakle, aktuelnom pitanju otpisa 82 odsto duga prema dva nepovoljna kredita iz 2015. i 2016. godine.\n“Otpis duga, arapski partner nije dozvolio, stoji u internom dokumentu ove kompanije u koji je N1 imao uvid”, objavila je ta televizija.\n“Upravni odbor smatra da je takav predlog ‘Er Srbije’ neprihvatljiv jer predviđa da iznos, koji je utvrđen Ugovorom o zajmu, trajno bude umanjen za 82 odsto, što bi za posledicu imalo smanjenje iznosa koji bi EA Partneri platili trećoj strani”, piše u dokumentu u koji je N1 imao uvid, i gde je naloženo da EA Partners I i II obaveste “Er Srbiju” da se od nje očejuje da svoje obaveze izmiri na vreme, i u skladu sa datumima Ugovora o zajmu.\nPo svemu sudeći, iako država ima 51 odsto udela u “Er Srbiji”, a Etihad Airways 49 odsto uz pravo upravljanja, niti se gubici tako dele, niti se minusi u poslovanju pokrivaju po tom ključu, već bi račun mogao ponovo da se ispostavi “dežurnoj kasi” – budžetu republike Srbije.


Da li je otkrivena univerzalna VAKCINA PROTIV RAKA\nIndependent , M. B.\nNaučnici su na na tragu neverovatnog otkrića univerzalne vakcine koja će biti u stanju da tretira ćelije raka kao da je u pitanju običan virus, tvrde eksperti.\nĆelije raka će uskoro moći da se trtiraju vakcinom koja ih uništava\nU časopisu "Nejčer" internacionalni tim naučnika je objasnio kako su izolovali delić RNK genetske strukture ćelije raka i ubrizgali ga u minijaturni uzorak masti, a sve to ubacili u krvotok tri pacejenta koji su se nalazili u poodmakloj fazi bolesti.\nImuni sistemi pacijenata su reagovali tako što su počeli da proizvode "ćelije ubice" stvorene da napadaju kancer.\nProfesor sa Johanes Gutenberg univerziteta u Nemačkoj, Ugur Sahin je rekao: "Proizvodnja ovih vakcina biće brza i jeftina i trebalo bi da bude u mogućnosti da napada svaki tumor jer je moguće odgonetnuti RNK strukturu svih vrsta ćelija raka".\nEksperiment koji je izvršen na tri pacijenta je pokazao da se tumor na limfnim čvorovima kod jednog od njih značajno smanjio, dok je kod drugog pacijenta kojem je tumor prethodno uklonjen operativnim putem, sedam meseci nakon primanja vakcine potpuno nestao. Treći pacijent je bolovao od teškog slučaja raka kože koji se proširio na pluća, a nakon primanje vakcine je ustanovljeno da je bolest u stagnaciji.\nNova vakcina bi u potpunosti lišila pacijente nus pojava neverovatno jakih hemoterapija.\n"Znamo da ljudski imuni sistem ima dobre predispozicije za borbu protiv ćelija raka i treba ga samo pokrenuti, zbog toga smo pokrenuli ovo istraživanje pre 15 godina.Ovo su neverovatno dobri i obećavajući rezultati i govore u prilog tome da je RNK vakcina na dobrom putu da to ostvari", izjavila je doktorka Helen Ripon, čelnica ovog projekta.\nOna je reakcije pacijenata na vakcinu ocenila kao pozitivne i dodala je kako je uznapredovan stepen raka kože izuzetno komplikovan za lečenje.\n"Treba nam još vremena da sa sigurnošću možemo da kažemo da smo uspeli da izumemo univerzalnu vakcinu protiv raka, ali ovo istraživanje je na dobrom putu da to zaista postigne", rekla je Ripon za britanski Indipendent.\nDirljiva ispovest žene koja umire od raka: "Za mene je prekasno, ali želim vama da kažem"\nMilan je doživeo nesreću koju preživi 1 od 10 miliona ljudi: "Kada su me primili u bolnicu, napisali su NN lice, staro 45 godina, a ja jedva da sam imao 22. Toliko sam bio IZOBLIČEN OD POVREDA"


Tači i Merkel razgovarali o odnosima Kosova i Srbije\nSporazumi koji su postignuti u okviru dijaloga Kosova i Srbije moraju da se sprovedu, poručila je nemačka kancelarka Angela Merkel nakon sastanka sa predsednikom Kosova Hašimom Tačijem u Berlinu.\nOna je na zajedničkoj konferenciji rekla da su odnosi Kosova i Srbije glavno pitanje na evropskom putu dve zemlje, što je bila i tema razgovora Merkelove i Tačija.\nKako je kazala, to nije laka tema ali bilo je pomaka po tom pitanju. O odnosima Kosova i Srbije rekla je da će biti reči i na Samitu u Sofiji.\nMerkel je bilaterlane odnose Kosova i Nemačke ocenila dobrim. Dodala je da je Kosovo od proglašenja nezavisnosti postiglo dosta toga, da je napredovalo na putu ka EU, ali da još uvek postoje problemi i izazovi koji nisu rešeni. Kao izazove pomenula je vladavinu zakona, borbu protiv korupcije i veliku nezaposlenost.\nPredsednik Kosova, Hašim Tači, poručio je nemačkoj kancelarki da je Kosovo spremno da otvori konačno poglavlje sa Srbijom kako bi se postigao zakonski obavezan sporazum o potpunoj normalizaciji odnosa Kosova i Srbije.\n„Znam da konačna faza dijaloga neće biti laka ni za Kosovo ali ni za Srbiju. Ali, nema drugog puta za napredak ni za Kosovo ni Srbiju osim dijaloga i sporazuma. Zajedno trebamo da pronađemo način da postignemo jedan konačan sporazum koji će okončati tragičnu istoriju i otvoriti put mira i pomirenja između naših naroda. Sporazum između Kosova i Srbije treba da se okonča recipročnim priznanjem jer se samo tako uklanjaju sve smetnje za članstvo Kosova i Srbije u EU“, kazao je Tači.\nOn je takođe istakao važnost sprovođenja svih sporazuma i pozdravio aktivnu ulogu nemačke kancelarke u ovom procesu.\nTači je ocenio da je današnji sastanak sa kancelarkom Merkel još jedna potvrda prijateljskih odnosa Kosova i Nemačke. Zahvalio se Merkelovoj na svoj pruženoj pomoći Nemačke u izgradnji države Kosovo.


Srbija peta po zagađenosti vazduha u Evropi - Sputnjik Srbija\n17:00 25 Avgust 2019\n16:02 06.03.2019 (osveženo 16:07 06.03.2019) Preuzmite kraći link\nSrbija je na nezavidnom petom mestu po zagađenosti u Evropi, dok je Beograd 26. na listi svetskih prestonica sa najzagađenijim vazduhom, pokazala je nova analiza prošlogodišnjeg stanja vazduha širom sveta koju su uradili „Er vižual“ i „Grinpis“.\nAnaliza pokazuje da je Bosna i Hercegovina najzagađenija država Evrope, na drugom mestu je Severna Makedonija, treće Kosovo, zatim slede Bugarska i Srbija.\nDržave zapadnog Balkana imale su u 2018. godini najzagađeniji vazduh u Evropi.\nSrbija je po zagađenosti na 28. mestu na svetu, Bosna i Hercegovina na 14, Hrvatska je na 30. poziciji, Makedonija je 15.\nNa listi glavnih gradova sveta Nju Delhi je grad sa ubedljivo najgorim vazduhom na svetu, zatim slede Daka (Bangladeš) i Kabul (Avganistan), Sarajevo je na 14. mestu, Skoplje na 16, Priština je 18, Beograd je na 26. poziciji.\nIzveštaj „Er vižual“ i „Grinpisa“ zasnovan je na količinama štetnih čestica pod oznakom PM2.5 registrovanih prošle godine u desetinama hiljada stanica koje su pratile kvalitet vazduha širom sveta, preneo je Tanjug.\nSvetska zdravstvena organizacija procenjuje kako zbog zagađenosti vazduha svake godine umre sedam miliona osoba.\n„Želimo da ovaj izveštaj natera ljude da razmisle kakav to vazduh udišemo jer, kada razumemo njegov uticaj na naše živote, radićemo maksimalno na zaštiti onog što je najvažnije“, rekao je Jeb Sano, izvršni direktor „Grinpisa“ za jugoistok Azije.


Novinar FoNeta napadnut u Beogradu dok je izveštavao sa protesta | Novosadski informativni portal 021\nOn je napadnut kada je kod benzinske pumpe "Dejtonka" na Novom Beogradu, izveštavajući sa terena o najavljenim blokadama saobraćajnica, slikao desetak privatnih autombila koji su bili nepropisno parkirani.\nPrema rečima Lukača, muškarac koji je sprečio još veće nasilje je rekao: "Stanite, videće se kada ga udarite".\nDavor nije povređen, ali smatra da se radi o pristalicama vlasti, koji su "uzeli pravdu u svoje ruke".\nPROTEST\tblokada\tZakon o eksproprijaciji\n04.12.2021\t• 18:30\nTo su sigurno neki vanzemaljci, kojima ne treba ni čista voda, ne treba im ni čist vazduh ni zdrava hrana!\n04.12.2021\t• 16:45\nIzabrali su put uz AV i ovu kriminalnu vladu, sve ima svoju cenu, svako ce da odgovara za svoje postupke.


Vranjski gimnazijalci treći put u Rusiji | VRANJENEWS\nVranjski gimnazijalci treći put u Rusiji\nUčenici Gimnazije Bora Stanković u Vranju, profesori i direktorka škole boraviće od četvrtog do trinaestog februara u Rusiji, na univerzitetu "V.G Šuhov", prema sporazumu o saradnji koji je potpisan sa tim univerzitetom.\nZa vranjske gimnazijalce, kako kažu iz škole, pripremljen je sadržajan obrazovno-interaktivni program na samom univerzitetu, ali i kulturni program koji podrazumeva posete muzejima, pozorištima, bibliotekama, filharmoniji i sl.\n- Kroz prezentacije raznih departmana u okviru brojnih instituta na pomenutom univerzitetu učenici će moći da se bliže upoznaju sa radom i celokupnim obrazovnim sistemom na ovoj visokoškolskoj obrazovnoj ustanovi.\nSamim tim i možda u budućnosti apliciraju za studiranje u Ruskoj Federaciji, što je i jedan od ciljeva posete univerzitetu "Šuhov".\nS obzirom na to da je ovo treća poseta Rusiji, a druga Univerzitetu "Šuhov"u Belgorodu, domaćini nas željno iščekuju i raduju se ponovnom susretu - navodi direktorka gimnazije Suzana Mišić Stanković.\nU okviru programa planirano je "Rusko" i "Srpsko veče".\nU okviru srpskog vranjski gimnazijalci će kroz bogat umetnički program predstaviti ne samo svoju školu, već i svoj grad, njegovu kulturu, tradiciju, pesmu, igru i kuhinju.\n- U okviru programa predviđen je obilazak Moskve, centralnih znamenitosti ruske prestonice, a nadamo se da će zvona na Hramu Hrista Spasitelja, predvođena glavnim zvonarom Igorom, po drugi put svečano objaviti žiteljima Moskve da su im došla braća Srbi - navodi Mišić Stanković.


Spisak objekata koji su navodno minirani je proširen, pa su tu i ruska, beloruska i kineska ambasada, studentski domovi, mostovi, nekoliko muzeja, Aerodrom Beograd, za koji je navedeno da su bombe postavljene u automobile i nekoliko aviona, zatim železničke stanice, poslovnice "Turkiš erlajnsa" i "Er Srbije", nekoliko stadiona, tržni centri, među kojima Rajićeva, Beo, BIG Rakovica, Vojna akademija, Kula Nebojša... Objekti su evakuisani radi kontradiverzionog pregleda. Dojava o bombi stigla je i policijskoj stanici u Kragujevcu.\nKako "Novosti" saznaju, ovaj predmet se sada nalazi u Tužilaštvu za organizovani kriminal, i u toku su predistražne radnje. Službe bezbednosti i danas su radile na utvrđivanju odakle dolaze preteće poruke. Pomoć su zatražili od kolega i provajdera iz inostranstva. Međutim, prema rečima, Dejana Milutinovića, predsednika Strukovnog udruženja sektora bezbednosti, našli su se pred zidom koji su postavili provajderi, minimalizujući saradnju.\n- Da bi se razrešio ovaj slučaj, neophodno je doći do IP adresa uređaja sa kojih su poslate sve te lažne dojave - kaže Milutinović za "Novosti". - One su očigledno bile jedinstvene, u sklopu dobro osmišljene i organizovane akcije, a cilj je širenje straha i nemira među građanima, što bi rezultiralo promenom politike Srbije. Iza takvih napada, naravno, ne može da stoji pojedinac, već organizacija, bezbednosna služba ili cela država. Ne znamo ko je u akciji učestvovao, ali jasno je da od nje interes imaju NATO i Ukrajina.\nOn dodaje da je indikativno da provajderi ne žele da pomognu našim bezbednjacima i istražnim organima, pozivajući se na privatnost podataka na mreži, a da ta ista privatnost ne važi kada su u pitanju neke druge, moćne zemlje. Milutinović kaže i da Srbija mora u ovakvim situacijama da se osloni na pomoć Interpola, a ako je ne dobije, to govori o mnogo čemu.\nDojava u TC Ada Mol\nSvi stručnjaci slažu se da je "bombardovanje" institucija "falš" upozorenjima o postavljenim eksplozivnim napravama klasičan teroristički akt za koji niko još nije preuzeo odgovornost. Da je reč o specijalnom ratu smatra i ministar policije Aleksandar Vulin:\n- U tom ratu nisu pošteđene ni školske institucije, ni deca. Naša država ozbiljno prilazi rešavanju problema. MUP vodi računa o bezbednosti svih građana, posebno dece, i učinićemo sve da se nastava odvija nesmetano, i da se završni ispiti i polaganje mature sprovedu u predviđenom roku i školska godina završi na vreme - poručio je Vulin prilikom susreta sa ministrom prosvete, nauke i tehnološkog razvoja Brankom Ružićem.\nPo Ružiću, cilj je da se kroz psihološki rat izazove panika.\n- Ide se na iznurivanje resursa, jer nema toliko kontradiverzionih ekipa. Moramo da se izborimo sa ovim izazovom, deca ne smeju biti meta političkih ciljeva.\nZamenik gradonačelnika Beograda Goran Vesić konstatovao je da je u pitanju hibridni rat protiv Srbije i novi pritisak na predsednika Vučića, sa ciljem da se unesu nestabilnost i nemir u zemlju i oteraju strani investitori:\nEvakuacija u ZOO vrtu u Beogradu\n- Jasno je koji su bili ciljevi. Prvo deca jer smo najosetljiviji na njih i to izaziva najveću paniku, potom mostovi, i na kraju vodovod, od čega zavisi funkcionisanje grada.\nDa iza dojava o podmetnutim bombama stoje strane obaveštajne službe, tvrdi i Nikola Antić, iz Instituta za nacionalnu i međunarodnu bezbednost.\n- Svaka lažna dojava o bombi je čin terorizma, bez ozbira na to da li iza toga stoji pojedinac, grupa ili u ovom slučaju strane obaveštajne službe - rekao je Antić. - Ne treba izazivati strah i paniku kod ljudi, naše službe vrlo dobro rade svoj posao.\nSrbija na meti Anonimusa\nNA "Tviteru" se pojavio snimak korisnika koji se predstavlja kao član grupe "Anonimus", koji poručuje Srbiji da je njihova sledeća meta. Poruke o navodnim bombama su danas stigle i na mejlove beogradskih redakcija. U njima je, između ostalog, navedeno:\n- Nećemo stati dok Srbija ne uvede sankcije Rusiji. Možemo ovo da radimo svakog dana...\nPONOVO DOJAVA O BOMBI: Evakuisani studenti i zaposleni iz doma "Patris Lumumba" na Zvezdari\nDojava o bombi dojava o bombama Bombe dojave o bombama dojave o bombi lažne dojave specijalni rat


Ministri EU raspravljaju o Zapadnom Balkanu\nEU zastave ispred sjedišta Evropske komisije u Briselu.\nMinistri inostranih poslova zemalja članica Evropske unije (EU) rapravljaće na sastanku u ponedjeljak o prilikama na Zapadom Balkanu. Poseban naglasak u toku debate biće posvećen situaciji u Bosni i Hercegovini.\nVisoki predstavnik EU za zajedničku spoljnu politiku i bezbjednost Josep Borrell je uoči početka sastanka ocijenio da "generalno situacija na Zapadnom Balkanu nije dobra".\nOsvrćući se na situaciju u Bosni i Hercegovini, Borrell je ocijenio da u zemlji postoje "tendencije koje podrivaju jedinstvo zemlje i štete njenom evropskom putu".\nMinistri će imati pred sobom, dokument koji je pripremila evropska služba za spoljne poslove gde se ocjenjuje da je situacija na Zapadnom Balkanu u posljednjih nekoliko mjeseci "sve izazovnija".\nU ovom dokumentu, u koji je Radio Slobodna Evropa (RSE) imao uvid, spominje se produbljivanje političke krize u Bosni i Hercegovini, tenzije na sjeveru Kosova, kao i međupartijske podele u Crnoj Gori koje, kako se kaže, "parališu politički sistem" u zemlji.\n"Nesuglasice među zapadnobalkanskim partnerima koče sprovođenje regionalnih integracija", navodi se u dokumentu koji će biti predmet rasprave na nivou evropskih ministara.\nEvropski komesar za proširenje Oliver Varhelyi je poručio da je proširenje "najjači alat" EU, stoga evropske institucije trebaju nastaviti sa ovom politikom.\nO situaciji u regionu se pred početak ministarskog sastanka oglasio i hrvatski šef diplomatije Gordan Grlić Radman koji je ocijenio da se situacija pogoršava te da su podjele, prema njemu, sve veće.\n"Izjave i akcije koje podsećaju na devedesete godine prošlog vijeka moraju da prestanu", izjavio je novinarima Grlić Radman.\nOcijenivši da se na Zapadnom Balkanu prijeti demokratiji i teritorijalnom integritetu, ministar inostranih poslova Hrvatske je poručio da ostaje ključna politika proširenja EU.\n"Potreban nam je snažan politički pristup kako bi se stvari pokrenule naprijed", poručio je Radman.\nGovoreći o situaciji u BiH, šef hrvatske diplomatije je naglasio da "jačanje separatizma produbljuje nestabilnost", a kao rješenje navodi puno poštovanje jednakosti tri konstitutivna naroda i poziva na hitno sprovođenje izborne reforme u zemlji.\nOvo je drugi put u toku ove godine da se evropski ministri inostranih poslova bave prilikama u regionu. Sličnu raspravu su ministri imali u maju ove godine.\nNe očekuje se usvajanje zaključaka osim slanja jakih političkih poruka zemljama regiona.


Ceca demantovala da je uzimala novac od države – Tračara\npiše Tracara.com 31. 07. 2020., 09:10\nNakon što je jedan beogradski mediji danas objavio informaciju da je muzička zvezda Svetlana Ceca Ražnatović od države uzela novčanu pomoć u vrednosti 450.000 dinara, odlučila je da u javnost iznese pravu sliku stvari i oštro demantuje ovakve navode.\n„Šokirana sam da su ovako ozbiljni podaci objavljeni bez da sam pre toga pozvana za komentar kao što to novinarska etika nalaže. Kao prvo, nisam uzela nikakvu pomoć od države, ni dinara. Kao drugo smatram da je ta pomoć preko potrebna ljudima kojima je usled situacije koja je zadesila ceo svet ozbiljno narušila njihov kućni budžet. Ovo radim kako bih stavila tačku na laž i izmišljenu priču koja se plasira bez prethodne provere,“ izjavila je ovim povodom Ceca.\nSa druge strane, iz firme „Ceca music“ do detalja su objasnili kako izgleda kada neko aplicira za pomoć države, te šta je sve potebno da se uradi kako bi se ista ostvarila.\n„Pretraživanjem jedinstvenog registra računa NBS, može se videti da „Ceca music“ ima otvoren “namenski račun za isplatu dinarskih davanja COVID-19”. Taj račun je automatski otvaran od strane Narodne banke Srbije svim privrednim subjektima koji su imali otvorene tekuće račune samo u jednoj banci, bez obzira da li su se opredelili za pomoć ili ne,“ navode iz ove firme i nastavljaju.\n„Otvaranje namenskog računa ne znači da se privredno društvo opredelilo za prihvatanje paketa mera iz Uredbe o fiskalnim pogodnostima i direktnim davanjima. Paket mera se prihvatao podnošenjem poreske prijave na obrascu PPP PD za određenu vrstu prihoda-zarade, sa označenim datumom plaćanja poreza i socijalnih doprinosa 04.01.2021 god. Što „Ceca music“ nije koristila i nije podnosila nikakav zahtev za pomoć.“\n„Zarade za mart, april maj i jun zaduživanje su sa zadnjim danom u mesecu za prethodni mesec i isplaćivane bez korisćenja paketa mera iz Uredbe, odnosno pomoći koje je država dodeljivala. Da bi neko bio siguran u to da li je privredno društvo „Ceca music“ prihvatilo paket mera iz navedene uredbe, mora da ima ovlašćenje za pristup portalu Poreske uprave a ne javno dostupnim podacima sa sajta NBS koji su objavljeni uz pomenuti tekst. Ponavljamo pod punom krivičnom odgovornošću da nismo, niti ćemo tražiti finansijsku pomoć države usled pandemije korona virusa,“ stoji u saopštenju ove firme.\nPrethodna vest Novi dan, novi savet: Evo šta Lepa Brena poručuje fanovima iz Monaka\nNaredna vest Ana Nikolić ne ostavlja Rastu na miru: Noću ga zove, urla…


Beta 9. oktobra 2019. 08:05\nBeogradski dnevni listovi na naslovnim stranama izdanja za sredu, 9. oktobar, pišu o početku izgradnje autoputa Beograd – Sarajevo, o najavi širenja protesta taksista iz Beograda na druge gradove Srbije i o rezultatima kosovskih izbora.\nALO – „Rak izjeda ribu u Dunavu“ o tome da kuga uništava ikru i riblju mladj.\nBLIC – Pod naslovom „Kurti i Osmani u trci za premijera“ list piše o mogućim kandidatima za novog šefa vlade Kosova.\nVEČERNJE NOVOSTI – „Srbija postaje talac taksista“, o najavi protesta članova taksi udruženja i van Beograda. Pod naslovom „Temelj za trasu mira i razvoja“ o početku radova na izgradnji autoputa Beograd – Sarajevo.\nDANAS – „Taksiste je neko pogrešno informisao“, kaže za list ministar državne uprave i lokalne samouprave Branko Ružić povodom njihovog protesta. O očekivanjima Zapada od nove vladajuće koalicije na Kosovu, u tekstu „SAD i EU žele Srpsku listu u Kurtijevoj vladi“.\nINFORMER – „Na autoputu od Beograda do Niša brzinu će meriti 56 kamera“ o najavi postavljanja kamera na autoputu Beograd – Niš.\nKURIR – „Vučiću orden Svetog Save prvog reda“ o dodeli tog priznanja Srpske pravoslavne crkve predsedniku Srbije Aleksandru Vučiću na svečanosti povodom osam vekova autokefalnosti SPC.\nPOLITIKA – U tekstu „Lutovac protiv starih članova DS“ o navodnim podelama u toj stranci u vezi učešća u dijalogu vlasti i opozicije uz posredovanje Evropskog parlamenta.\nSRPSKI TELEGRAF – „Erdogan: Most preko Save je projekat mira“ o početku izgradnje autoputa Beograd – Sarajevo.


Umjetničko djelo: Adidas predstavio patike od porcelana - CdM\nModa PORCELANSKE PATIKE\nUmjetničko djelo: Adidas predstavio patike od porcelana\nNjemačka kompanija “Adidas” udružila se sa vrhunskim slikarima odnosno proizvođačem porcelana “Meissen” kako bi napravila jedinstveni par porcelansko kožnih patika.\nOvog mjeseca kompanija Adidas je predstavila svjetskoj javnosti ekstremno šarene porcelansko kožne patike na kojima radi sa njemačkom porcelanskom markom “Meissen” više od godinu dana.\n“Adidas” je stvorio jedinstvene patike koje se više kvalifikuju kao umjetničko djelo nego što je obuća namijenjena za nošenje. Ovaj jedinstveni porcelanski par patika sadrži desetine ručno oslikanih živopisnih dezena, kao i razne “porcelnaske” elemente.\nDizajn “Adidas porcelanskh patika” je inspirisan čuvenom Meissen Krater vazom iz 1856, koja je poznata po velikoj količini boja, šara i motiva. Ove patike su oslikali vrhunski porcelanski slikari koji oslikavaju i porcelan.\nNa aukciiji u Sotebiju se očekuje da će se ovaj živopisno oslikan par patika prodati za preko milion dolara. Ovom orginalnom paru patika bilo je potrebno šest mjeseci da se sastavi, krećući se između sjedišta dvije kompanije.\nVrhunske šare ručno su oslikala četiri vrhunska slikara (porcelana) u tri odvojena odjeljenja, sa 15 od 130 šarenih porcelanskih uzoraka kojima kompanija ukrašava svoje proizvode.\nSav prihod koji se ostvari na aukciji, će ići muzeju u Bruklinu za finansiranje umjetničkog programa koji će lokalnoj omladini omogućiti pristup umjetnosti.\nTagsAdidas kat1 moda patike


Danas slavimo prirodu: Međunarodni dan biodiverziteta – Nadlanu.com\nObjavljeno 22. maja 2013. / 07:05:20\nTema ovogodišnjeg obeležavanja Dana biodiverziteta je “Voda i biodiverzitet”, jer su UN 2013. proglasile Međunarodnom godinom saradnje u oblasti voda.\nU Srbiji, na čijoj je teritoriji registrovano više od 44.200 biljnih i životinjskih vrsta, postoji 464 zaštićena područja koja pokrivaju 518.204 hektara ili oko 5,8 odsto teritorije zemlje. Srbija trenutno ima pet nacionalnih parkova, 98 rezervata prirode, 16 predela izuzetnih odlika, 296 spomenika prirode i 24 parka prirode.\nSrbija ima 797 zaštićenih biljnih i životinjskih vrsta.\nPrema podacima Programa UN za razvoj (UNDP), zbog negativnog uticaja čoveka na životnu sredinu, u svetu godišnje nestane 27.000 vrsta, odnosno 74 vrste dnevno, a stopa izumiranja je 1.000 puta veća od procenjene “normalne” evolucione stope izumiranja.\nStručnjaci upozoravaju da bi, ako izumiranje vrsta bide nastavljeno po sadašnjoj stopi, tokom narednih 30 godina moglo da nestane 20 odsto današnjih biljnih i životinjskih vrsta, što bi moglo da se uporedi jedino sa katastrofom koja se dogodila pre 65 miliona godina kada su nestali dinosaurusi.\nOčuvana biološka raznovrsnost doprinosi regulaciji klime, umanjuje efekat gasova staklene bašte, održava kvalitet vazduha i vode i kontroliše suše i poplave.


MINISTAR ODBRANE: Podoficiri su kičma vojske i ona želi da ulaže u njih | Novosti.RS\nMinistar odbrane Aleksandar Vulin obišao je danas u Centru za obuku i usavršavanje podoficira „Milunka Savić“ u Pančevu polaznike Liderskog kursa i Osnovnog kursa za podoficire i prisustvovao segmentima obuke koja ima za cilj unapređenje njihovih postojećih i sticanje novih opštevojnih i vojnostručnih znanja.\nNakon obilaska ministar Vulin je rekao da se svi pripadnici Vojske Srbije, bez obzira na dužnost i čin, uvek usavršavaju i osposobljavanju, kao i da je to njhova obaveza za vreme boravka u vojsci.\n- Svako ko je pripadnik Vojske Srbije zna da će mu biti omogućeno usavršavanje, da napreduje, da svojom vrednosti obezbedi sebi bolji položaj i više mesto u Vojsci Srbije. Podoficiri su kičma vojske. Bez dobro obučenog podoficira nema ni dobrog vojnika niti oficir ima kome da prenese važne i odgovorne dužnosti koje podoficiri obavljaju.\nMinistar Vulin poručuje da su polaznici Liderskog kursa oni pripadnici Vojske Srbije koji su se u svojim jedinicama istakli zato što su po nečemu izuzetni, vredni, zato što se od njih puno očekuje i zato što Vojska Srbije želi da ulaže u njih.\n- Podoficiri ostaju u Vojsci Srbije do penzije. Podoficir je taj koji vojsku čini efikasnom, sposobnom da se nosi sa svim izazovima. Ovde dobijaju veoma dobro obrazovanje. Ovde uče mnogo i kada se vrate u svoje jedinice preuzimaju veoma odgovorne dužnosti i zadatke. Svako ko dođe u Vojsku Srbije treba da zna da će mu biti omogućeno da samo zahvaljujući svojoj vrednosti, upornosti i vrednoći može da napreduje, da u svakom smislu menja svoj položaj na bolje – naglasio je ministar Vulin.\nPrema rečima komandanta Centra, potpukovnika Saše Puača, danas je predstavljena realizacija dva kursa u Centru za obuku i usavršavanje podoficira „Milunka Savić“ u Pančevu.\n- Reč je o Liderskom kursu, prvoj nedelji i to je početni kurs obuke kandidata za podoficire. Namenjen je za obuku lica koja će biti zamenici komandirima odeljenja i ekvivalentu tim dužnostima, odnosno, podoficirima na početnim dužnostima. Osnovni kurs za podoficire, treća nedelja, prvi modul realizuje se, takođe, u ovoj jedinici, a specijalistički modul u centrima za specijalističku obuku. On je namenjen za obuku kandidata za podoficire, koji su završili liderske kurseve i obuku za početne formacijske dužnosti – ekvivalent komandira odeljenja – naglasio je potpukovnik Puač.\nObuku, kako je istakao, pohađa oko 200 slušalaca na kursevima, koji se odvijaju u skladu sa programima, a imajući u vidu aktuelnu situaciju, maksimalno su ispoštovane mere u vezi sa sprečavanjem širenja virusa Kovid-19.\n- Ova dva kursa su težišni u ovoj godini, tako da bi trebalo kroz 15. i 16. klasu, da do kraja godine u vojsku uđe oko 200 podoficira na početne dužnosti. Kroz dva liderska kursa, ovaj koji je u toku i koji ćemo završiti do kraja godine, imaćemo dovoljno lica koji će biti kandidati sledeće godine, tako da će sistem i sledeće godine dobiti 200 podoficira – istakao je komandant Centra, dodajući da kvalitet polaznika zavisi od jedinice, do jedinice, jer polaznici dolaze sa različitim predznanjem, a liderski kurs ima funkciju da se svi izjednače u znanju kako bi mogli da prate Osnovni kurs za podoficire.\nIako je kurs tek počeo, mlađi vodnik Miloš Zdravković iz 63. padobranske brigade ističe da osim tema sa kojima se već susretao u svom poslu, ima priliku da nauči nešto sasvim novo.\n- Instruktori su uvek tu za nas, kada imamo neke probleme i nejasnoće prilikom učenja. Do sada smo prošli neke teme koje smo imali prilike da radimo na poslu, s tim što smo naučili i neke nove stvari. Zadovoljan sam ovim kursom, instruktorima i ljudstvom koje se ovde nalazi – rekao je mlađi vodnik Zdravković.\nMeđu polaznicima Liderskog kursa je i desetar Miša Obradov iz 93. ronilačke čete Rečne flotile, koji je u Vojsci Srbije od 2012. godine.\n- Zahvalan sam svojim pretpostavljenim starešinama što su me poslali na Osnovni kurs za podoficire. Zadovoljan sam realizacijom kursa. Starešine nam prenose svoje stručno znanje i smatram da ćemo mi to znanje uspešno usvojiti – istakao je desetar Obradov, dodajući da je organizacija rada odlična.\nZa osam nedelja, koliko Liderski kurs traje, polaznici se osposobljavaju da pravilno, sigurno i efikasno komanduju grupom, poslugom, posadom, timom u svim borbenim uslovima i da izvršavaju zadatke iz nadležnosti komandira odeljenja u miru i ratu. Taj kurs sastoji se iz različitih oblasti, u okviru kojih su predmeti poput liderstva, poznavanja opšte-vojnih propisa, strojeve obuke, vojne topografije, taktičke obuke, vatrene i fizičke obuke.\nOsnovni kurs za podoficire traje 26 sedmica i obuhvata zajednički i specijalistički modul, nakon čega sledi stažiranje na početnim dužnostima roda ili službe u jedinicama Vojske Srbije.\nVojska Srbije Aleksandar Vulin podoficiri vojna obuka\nMINISTAR VULIN: Ulažemo u razvoj podoficira - oni su kičma svake vojske! (FOTO)\nPODOFICIRI su kičma svake vojske, a bez dobrog podoficira nema ni uspešne vojske ni dobre obuke, ni snage koju svaka vojska mora da ima, poručio je ministar odbrane Aleksandar Vulin nakon današnjeg obilaska polaznika 15. klase Osnovnog kursa za podoficire roda inžinjerije, koji realizuju stacionarno logorovanje u Prvom pontonirskom bataljonu Rečne flotile, na poligonu „Mačvanski partizanski odred“, na Savi kod Šapca.\n20. 08. 2020. u 13:31\nAko se vođenje u službi ovih lica bude odvijalo kako u članku piše onda je to veliki dobitak za vojsku Srbije. To su vojna lica koja su željna znanja i napredovanja u službi pa ih u tome i treba podržavati. U JNA je bilo mnogo podoficira koji su po znanju i moralnimn osobinama bili ispred dobrog dela oficira a koji su radi nedovoljne popunjenosti sustavno i smišljeno zadržavani u njihovom statusu. Napredovanje ovih podoficira u oficirske činove bilo je na "kapaljku" a najsposobniji su završavali škole u građanstvu i odlazili iz aktivne službe.\nОвакав вид усавршавања је добар за поједине дужности и родове.За квалитетног подофицира, какви су били у ЈНА је потребан повратак средњих војних школа.Обзиром да се на Војну академију уписују већином лица из грађанства можда је боље чак смањити или укинути Војну гимназију а успоставити средње војне школе са могућношћу наставка школовања на Војној академији.\n08:50 ZARAZA UŠLA U ''DUGU'': Pozitivno 45 korisnika i osam zaposlenih u Domu za stare u Danilovgradu\n08:49 UŽAS KOD ZRENjANINA: Dva brata izgorela u požaru\n08:49 OTAC OBLjUBIO SINA (3) I ĆERKU (2)? Strašan slučaj u Sremskoj Mitrovici, zlostavljanje prijavila majka\n08:40 TROBOJKA NA BADNjAKU SMETALA BOŠNjACIMA: Ovo je Srbin koji je kažnjen zbog proslave Badnjeg dana\n08:34 OVAKO IZGLEDA PROCES VAKCINACIJE U DOMU ZDRAVLjA: Procedura traje šest do sedam minuta, svi pozvani u petak se odazvali\n62 VAŽNO UPOZORENjE SPECIJALISTE RODITELjIMA: Među mladima se širi opasan izazov - može biti jako opasan po zdravlje!


Grupa stranaka, pokreta i udruženja pokušala da uruči protest kineskoj ambasadi zbog Linglonga - Politički.rs\nBEOGRAD (Beta) – Grupa stranaka, pokreta i udruženja pokušala je danas da uruči pismo protesta Ambasadi Kine u Beogradu, u vezi sa poslovanjem fabrike guma Linglong u Zrenjaninu jer smatra da ona ne poštuje zakonske i društvene norme Srbije.\nPredstavnik Pokreta Oslobođenje Duško Kuzović je posle pokušaja uručivanja, koje niko u ambasadi nije hteo da primi, rekao da se na ovaj način obraćaju ambasadorki Čen Bo, zbog niza problema nastalih u realizaciji projekta Linglong.\n“Sve aktivnosti koje su planirane projektom moraju biti u skladu sa zakonskom regulativom, transparentne i dostupne javnoj diskusiji, kako bi se građani precizno informisali i procenili rizike po zdravlje i imovinu”, kazao je Kuzović.\nPrema njegovim rečima ponašanje pojedinih građana Kine u Srbiji “ozbiljno ugrožava odnose između dve države”.\nTakođe, neki od zahteva u pismu su i da se pruže potrebne garancije da će do kraja rada fabrike guma u Zrenjaninu u njoj biti zaposleni isključivo državljani Srbije, te da će se na projektu poštovati zakoni Srbije.\nNa skupu isred Ambasade Kine je rečeno da je važno da budu procesuirani svi građani Kine koji su učestvovali u kršenju zakona Srbije, a u vezi s tim projektom.\nProtest koji će Ambasadi biti dostavljen i poštom potpisali su Pokret Oslobođenje, Narodna stranka, Stranka slobode i pravde, Pokret Dveri, Pokret Slobodna Srbija, Demokratska stranka, Pokret za preokret, Pokret “Buđenje”, Pokret ujedinjenih fantoma, Bitka za Košutnjak, Zaštitimo Jadar i Rađevinu, , Pokret 6. oktobar i Narodni slobodarski pokret.\nU subutu je nekoliko stotina aktivista građanskih pokreta i inicijativa, kao i pojedinih opozicionih političkih partija protestovalo ispred gradilišta fabrike u Zrenjaninu, zbog, kako su naveli, potencijalnog zagađenja životne sredine i nedostatka odgovarajućih dozvola za izradnju te fabrike.\nKuzović: Srbija se u jednom danu zadužila 3.2 MILIJARDE EVRA u korist stranaca, za to će odgovarati i vlast i saučesnici iz inostranstva\nTagged: DUŠKO KUZOVIĆ, KINESKA AMBASADA, LING LONG, PISMO, POKRET OSLOBOĐENJE, PROTEST


Volkswagen razvio DSG menjač sa 7 stepeni prenosa - Automagazin\nDok je prvi stepen uključen, drugi je u pripremi, čime se smanjuje vreme potrebno za promenu stpena prenosa, poboljšavaju performanse i smanjuje potrošnja. Prva generacija DSG menjača, oznake DQ250 ima šest stepeni prenosa i ugrađuje se u Golf GTI, Audi A3 2.0 TFSI i sve verzije sa dizelašem 2.0 TDI u Golfu, Passatu i Octaviji. Druga generacija DQ 200 ima sedam stepeni prenosa i dve suve lamele, dve potisne ploče i jednu središnju ploču. U poređenju sa dosadašnjim DSG menjačem sa šest stepeni prenosa, novi menjač je znatno kompaktniji i olakšan sa 80 na 73 kilograma. Kada uzmemo u obzir menjanje stepena prenosa bez pauze, novi DSG menjač je uspešniji od ručnog. Zbog nežnije građe novi DSG menjač moćiće da prenese obrtni moment od 250 Nm (prethodna izvedba 350 Nm). Zbog toga će novi menjač biti ugrađivan u manje modele koncerna Volkswagen. Tržišnu premijeru noviu menjač imaće na jesen, u Golfu 1.4 TSI od 122 konjske snage. Goran Sarić - Automagazin\nDSG menjač – Može li se kupiti polovni automobil sa DSG menjačem i izbeći velike troškove popravki menjača? Da, pod uslovom da je ranije popravljena Možete li kupiti rabljeni automobil sa DSG menjačem i ne izgubiti imovinu na njegovom servisu? Da, pod uslovom da je ranije popravljena Uvođenje DSG menjača u Volkswagenu 2003. godine predstavljalo je promenu u oblasti automatskih menjača. Na kraju se ispostavilo da automobil sa automatskim menjačem može biti dinamičan kao i Pročitajte više\nDSG menjač – Može li se kupiti polovni automobil sa DSG menjačem i izbeći velike troškove popravki menjača? Da, pod uslovom da je ranije popravljena\nMožete li kupiti rabljeni automobil sa DSG menjačem i ne izgubiti imovinu na njegovom servisu? Da, pod uslovom da je ranije popravljena\nUvođenje DSG menjača u Volkswagenu 2003. godine predstavljalo je promenu u oblasti automatskih menjača. Na kraju se ispostavilo da automobil sa automatskim menjačem može biti dinamičan kao i automobil sa manuelnim menjačem i može čak i pobediti u potrošnje goriva. Nije ni čudo što je DSG postao predmet želje mnogih vozača. Danas, najstariji polovnjaci sa DSG menjačima su stari 16 godina, tako da se mogu jasno odrediti kvarovi ili troškovi upotrebe.


Cvijanović: Srpska ostvarila privredni rast\n12.09.2017. / 15:44\nBANJALUKA, Predsjednik Vlade Republike Srpske Željka Cvijanović ocijenila je da su lažne tvrdnje opozicije da je u Srpskoj kolaps sistema, te da ništa ne valja i ne funkcioniše, ističući da to najbolje demantuju statistički podaci koji pokazuju privredni rast.\nTokom rasprave u Narodnoj skupštini Republike Srpske o predloženom dnevnom redu, Cvijanovićeva je navela da je Srpska u odnosu na sve zemlje u regionu ostvarila veći privredni rast.\nPozivajući se na statističke podatke, Cvijanovićeva je istakla da je za 2016. godinu u Republici Srpskoj bio projektovan maksimalni rast 2,9 odsto, ali je ostvaren rast od 3,5 odsto, navodeći da iza Republike Srpske dolazi Slovenija 3,1 odsto, Hrvatska tri odsto, Srbija 2,8 odsto, Makedonija 2,4 odsto, FBiH sa 2,9 odsto.\nCvijanovićeva je rekla da u Republici Srpskoj plate u poređenju sa platama u zemljama regiona blago rastu, ističući da je prosječna plata u Srpskoj veća od prosječnih plata u Srbiji i Makedoniji, te da je izjednačena sa platom u FBiH.\nOna je rekla da ne stoji stalna teza opozicije o promovisanju dobre situacije u FBiH, a loše u Republici Srpskoj.\nKomentarišući navode opozicije da “Vlada Srpske nije željela da odgovori na interpelacije i da je ušla u sukob sa svim i svačim, te da krši ustavni poredak”, Cvijanovićeva je ponovila da Vlada neće pisano odgovarati na interpelacije opozicije.\n“Da li će se o tome raspravljati u parlamentu Srpske o tome ne odlučuje Vlada, već narodni poslanici zbog čega ne vidim da se ovo pripisuje Vladi kako nešto ona neće”, istakla je Cvijanovićeva.\nCvijanovićeva je rekla da interpelacije opozicije ne liče ni na šta, navodeći da su ti materijali nekonzistentni, nekvalitetni, falš informacije, a da su mnoge stvari zastarjele.\nGovoreći o posljednjoj interpelaciji opozicije o javnim preduzećima u Republici Srpskoj, Cvijanovićeva je rekla da je opozicija u ovom dokumentu pokušala da prikaže kako je katastrofalna situacija u javnim preduzećima, dok istovremeno “med i mlijeko teče u FBiH”.\n“`Elektroprivreda Republike Srpske` ostvarila je dobit od 5,2 miliona KM, `Autoputevi Republike Srpske` od 8,1 milion KM, `Putevi Republike Srpske` od 10,5 miliona KM, `Šume Republike Srpske` 4,8 miliona KM, a godinu prije toga imali su dobit od 10 miliona KM, `Gas RES` 3,1 milion KM, `Pošte Srpske` 25.000 KM dobiti”, istakla je Cvijanovićeva.\nKada je riječ o penzionom sistemu Republike Srpske, Cvijanovićeva je rekla da bi Fond FBiH trebalo da 75 miliona KM godišnje isplati Fondu PIO Republike Srpske koji isplaćuje penzije za 23.000 penzionera jer FBiH ne želi da im isplaćuje zarađene penzije.\nOna je rekla da je Vlada Republike Srpske donijela dobru odluku da penzionere iz Srpske koji u zaradili penzije u FBiH uvede u penzioni sistem Republike Srpske bez obzira koliko je to opteretilo fond.\n“Mjesečno i dalje plaćamo više od šest miliona KM za penzionere kojima FBiH treba da isplati penziju i kada se doda ovih 75 miliona KM, to na godišnjem nivou iznosi jednu mjesečnu penziju u Republici Srpskoj za čiju isplatu trebaju 83 miliona KM”, istakla je Cvijanovićeva.\nKomentarišući tvrdnje opozicije o nezaposlenosti u Republici Srpskoj, Cvijanovićeva je navela da u poređenju sa 2013. godinom danas u Srpskoj ima 20.000 više zaposlenih.\nOna je rekla da danas u Srpskoj ima 36.000 manje nezaposlenih, nego što je bilo u 2013. godini.\nCvijanovićeva je istakla da je broj zaposlenih u Srpskoj upravo porastao u industriji, a ne u javnom sektoru, kako to tvrdi opozicija.\nOna je rekla da Vlada Srpske uvodi mjere za poboljšanje ekonomskog i privrednog ambijenta u Srpskoj, ističući da u tom periodu nije umanjeno nijedno pravo koje je dato građanima Republike Srpske, već je, naprotiv, povećano.\nCvijanovićeva je demantovala tvrdnju opozicije da je Srpska izolovana i da ima katastrofalne odnose, ističući da Srpska sa Srbijom ima saradnju koja sada rezultira konkretnim projektima.\nOna je izrazila zahvalnost Vlade Republike Srpske za podršku koja dolazi iz Srbije, podsjetivši da je pomoć za poplave bila od milion evra za pomoć Šamcu i Doboju, zatim pet miliona evra za pomoć budžetu opštine Srebrenica, te za izgradnju obdaništa, intrastrukture i privrednh hala.\n“Imamo i novu podršku Srbije Republici Srpskoj od 5,5 miliona evra za podršku našim lokalnim zajednicama”, istakla je Cvijanovićeva.\nOna je rekla da će se ova sredstva koristiti za izgradnju vrtića u Trebinju i Brčkom, rekonstrukciju ulica na Palama, sportske dvorane u Istočnom Novom Sarajevu, izgradnju studentskog i đačkog doma u Vlasenici, rekonstrukciju mosta između Malog Zvornika i Zvornika. Srna\nTagovi: cvijanovicprivredni rastrs\n11.05.2021 | 15:19\nZa sljedeću godinu najavljen početak izgradnje puta Foča – Šćepan Polje\n23.03.2021 | 12:12\n“Biće isplaćene bruto plate svim radnicima”


Nagrade za najlepše ukrašene prostore - Vesti : NIŠinfo - Niš na dlanu - Sve o Nišu\nGradska opština Medijana je dodelila nagrade za najlepše ukrašen poslovni i stambeni prostor povodom Nove godine i Božića. Građani su se takmičili u dve kategorije: za najlepši stambeni i najlepši poslovni prostor. U kategoriji stambenog prostora pobedila je skupština stanara zgrade u ulici Vizantijski bulevar br. 36, a u kategoriji poslovnog prostora poslastičara "Kalča".\nPored plaketa i cveća, nagrađeni su dobili i novčane nagrade od 40.000 dinara.\nSpecijalne pohvalnice za izuzetan trud dobili su Gordana Milivojević za uređenje porodične kuće u ulici Jovana Ristića i Slobodanka Milićević Mišić iz ulice Lole Ribara. U kategoriji poslovnog prostora specijalna pohvalnica pripala je kafeu "Park".\nPodenjene su i nagrade autorima fotografija koje su objavljene na ovogodišnjem kalendaru opštine Medijana Ivanu Mančiću, Saši Đorđeviću i Stevanu Lazareviću, kao i Marijani Mladenović koja je uradila dizajn kalendara.


Igre ruše sve rekorde sa više od 16.000 učesnika u 14 bh. gradova – Sport Centar Igre ruše sve rekorde sa više od 16.000 učesnika u 14 bh. gradova – Sport Centar\nSpecijalni partner Igara je i ove godine Olimpijski komitet BiH, a u saradnji sa Košarkaškim savezom BIH, i uz finansijsku podršku USAID-a, Igre i ove godine širom BiH promoviraju projekat ‘Fer igra za fer djetinjstvo’ što mališani na terenima i pokazuju. Najmlađi učesnici Sportskih igara mladih su u Zavidovićima uživali u igri između dvije vatre, a zlatne medalje u okviru Bingo CUP-a, osvojila ekipa pod nazivom „Plavi zmajevi“.\n(FOTO) Tuka se u svom Bilješevu družio s mališanima i otkrio kako najviše voli slatki program ishrane\nMusa postao ambasador Sportskih igara mladih: Mogu puno napraviti u NBA ligi\n(FOTO) U Splitu završeno Međunarodno finale Sportskih igara mladih: Obratio se i Pjanić\nAutor: Sport Centar, avg 26, 2018\n(FOTO) Nakon 86 dana i takmičenja u 34 bh. grada: 260.000 osmijeha za kraj 8. Sportskih igara mladih\nSportske igre mladih: Podijeljene prve medalje, svoj meč imali i fudbaleri Sarajeva i Željezničara (FOTO)\nAutor: Sport Centar, avg 9, 2018


Opština Surdulica plaća lekove obolelima od Kovida 19 - JuGmedia\nOpština Surdulica plaća lekove obolelima od Kovida 19\nPrema računicama onih koji su prošli kroz lečenje od korona virusa, a koji sel eče kod kuće, sa upalama ili bez uapale pluća, potrebno je od 12.000 do 15.000 dinara za lekove i razne vitamine, a od te sume, najviše ode na „longacef“ jer se on van bolnice mora kuputi.\nTaj iznos jeste veliki izadatak i za one čija se primanja kreću u okviru prosečnih neto primanja na jugu Srbije, od 46.000 do 55.000 dinara, a za one koji nemaju nikakva primanja ili primanja ispod proseka, ova suma je velika kao planina.\nOpština Surdulica jedina je na jugu Srbije koja je našla rešenje da pomogne bolesnima od Kovida 19, tako što je nedavno skupštinskom odlukom osnovala poseban fon za pomoć kovid-bolesnicima, onima koji su socijalno ugroženi.\n„To je prosto, naša obaveza, budući da se ovde neguje praksa osnovanja fondova za mnoge vrste pomoći. Na jednoj od nedavnih sednica Skupštine opštine smo doneli odluku o osnivanju fonda, osnovan je u rekordno kratkom roku i on sada dobro funkcioniše“, kaže za JuGmediu predsednica opštine Surdulica Aleksandra Popović, inače, lekar specijalista po profesiji.\nNovac se uplaćuje na račun bolesnih na osnovu dijagonoze, zahteva i uz račun za plaćene lekove.\nOstaće upamćeno da je lokalna samouprava opštine Surdulice i na samom početku epidemije korona virusa preko svojih volontera kupovala i delila maske i alkohol, ono što se nije moglo ni kupiti po apotekama jer je sve razgrabljeno zbog opšte histerije.\nIz tog perida, sačuvana je jedna bočica alkohola kao uspomena na te dane kada niko od nas nije znao sa čime se suočava i kada smo verovali da će korona proći zaista za jednu sezonu.\nNebojša Arsić na godišnjoj konferenciji o mineralnim resursima Srbije\nPredsednik opštine Medveđa Nebojša Arsić učestovao je na jedanaestoj Međunarodnj konferencije o mineralnim resursima u Srbiji, održana u Beogradu…


FADIL NOVALIC O USVOJENOM ZAKONU: "OVO JE HISTORIJSKI DAN ZA PENZIONERE U FEDERACIJI BiH"\nNOVALIĆ O USVOJENOM ZAKONU: ''Ovo je historijski dan za penzionere u Federaciji BiH''\nNakon što je Zastupnički dom Federalnog parlamenta sa 51 glasom za usvojio Prijedlog zakona o PIO, prvu reakciju za Vijesti.ba dao je federalni premijer Fadil Novalić čija je Vlada predlagač ovog reformskog zakona\n"Ovo je historijski dan za penzionere u Federaciji Bosne i Hercegovne. Moja Vlada i ja smo od samog početka mandata radili na pitanju njihovog statusa, svjesni da je ovo najosjetljivija tema.\nU ovom periodu dobili smo skoro 25 hiljada novih penzionera. Uprkos tome, uspjeli smo smanjiti deficiti fonda PIO za skoro 106 miliona KM. Uspostavljena je redovna isplata penzija, bez kašnjenja", kaže za Vijesti.ba Fadil Novalić.\nDodaje da usvajanjem novog Zakona o PIO konačno postižemo punu stabilizaciju penzionog sistema.\n"Zakon garantuje njegovu dugoročnu finansijsku održivost, jednostavnije izračunavanje penzija kroz bodovni sistem, ispravljanje određenih nelogičnosti, garancije redovne isplate kroz trezor.\nVlada FBiH je dugo radila na ovom zakonu i uložili smo u njego puno truda, i mislim da možemo slobodno reći da je danas Federacija dobila jedno moderno zakonsko rješenje, usklađeno sa svim evropskim standardima", tvrdi Novalić.\nOn dodaje da mu je posebno bitno to što su tokom svih rasprava oko ovog zakona imali podršku više od 410 hiljada penzionera.\n"Oni su čitavo vrijeme svjesni da je situacija oko fonda ozbiljna, te su, s pravom, insistirali da se sve stranke suzdrže od kalkulisanja i skupljanja političkih poena", ističe Novalić za Vijesti.ba.\nUSVOJEN ZAKON O PIO: Predlagači zakona tvrde da je pravedniji i da će uvesti više reda u oblast penzijsko-invalidskog osiguranja\nZastupnički dom Parlamenta Federacije Bosne i Hercegovine usvojio je u srijedu, na vanrednoj sjednici, Zakon o penzijskom i invalidskom osiguranju, uprkos brojnim protestima dijela građana Federacije BiH.\nSa 50 glasova za, tri suzdžrana i 21 protiv usvojen je Prijedlog zakona o PIO. SDP je izrazio sumnju u glasanje ali se nakon pojedinačnog glasanja rezultat nije promijenio.\nU novom Zakonu o PIO-u najavljuje se novi bodovni sistem za obračun visine penzija u Federaciji BiH, a predlagači zakona su više puta ponovili da će biti pravedniji i da će uvesti više reda u oblast penzijsko-invalidskog osiguranja.\nZa razliku od važećeg, u novom zakonu o PIO-u, koji je Vlada FBiH utvrdila 24. oktobra, prepoznaju se jednokratna povećanja za penzionere koji su otišli u penziju do jula 1998. godine u iznosu od 10 odsto i pet odsto povećanja za penzionere koji su otišli u penziju do 31. decembra 2007. godine.\nNa početku same sjednice ministar za rad i socijalnu politiku FBiH Vesko Drljača obrazložio je Prijedlog zakona o PIO-u, kazavši sa je cilj ovog zakona stabiliziranje penzionog sistema i omogućavanje pravičnijeg sistema izračuna penzija. Prema njegovim riječima penzija učiteljice s 40 godina radnog staža trenutno bi iznosila 635 KM, dok bi prema novom zakonu ona bila povećana za 37 KM. Tako bi bilo i sa brojnim drugim kategorijama, kao što su policajci ili radnici realnog sektora.\nNa to su reagirali opozicioni zastupnik iz SDP-a Elvir Karajbić, i DF-a, Dženan Đonlagić. Karabajić je kazao kako je Vlada FBiH prezentirala netačne podatke, kojima obmanjuje Parlament i javnost, te da će penzije za buduće penzionere biti manje za oko 30 posto. Sličnu reakciju uputio je i zastupnik DF-a Dženan Đonlagić, koji je kazao da ovo zakonsko rješenje nije dovoljno dobro jer znatno snižava penzije budućim penzionerima.\n"Trenutne penzije nisu dovoljne za život penzionera, ali se povećanje trebalo regulisati izmjenama aktuelnog zakona, a ne prelaznim odredbama novog zakona", rekao je Đonlagić.\nInače, SDP je uputio čak 75 amandmana na predloženi Zakon, ali svi su voljom vladajuće većine odbačeni.\nTakođer, na ovoj sjednici bit će razmatrana i dopuna važećeg zakona o policijskim službenicima kojima zastupnici, u vidu zasebnog akta, tretiraju obračun penzija, budući da oni nisu bili zadovoljni bodovnim sistemom iz predloženog Zakona o PIO. Ranije su policajci, zbog takvog statusa, organizirali proteste u Sarajevu sve dok u dogovoru s Vladom FBiH nisu stigli do rješenja.\nMada je bilo planirano da se na dnevnom redu ove sjednice razmatra i Prijedlog zakona o boračkim udruženjima, na zahtjev njegovog predlagača Ismeta Osmanovića (SDA), ovaj prijedlog zakona je povučen s dnevnog reda, uz pojašnjenje da su za raspravu o njemu potrebne dodatne konsultacije.\nNakon ove sjednice i Dom naroda je najavio vanrednu sjednicu za četvrtak, 25. januara, na čijem dnevnom redu će biti Zakon o PIO i dopune zakona o policijskim službenicima, čime bi konačno trebala biti završena višemjesečna procedura u vezi s ovim zakonima.


M&I Systems - M&I Systems, Co otvorio novu kancelariju u Gracu » M&I Systems\nM&I Systems, Co otvorio novu kancelariju u Gracu\nNakon preko 350 uspešno realizovanih projekata i stečenog iskustva, kao i već ustaljene pozicije i reputacije na regionalnom tržištu, odlučili smo da je došao red i na evrposko tržište. Naš zvaničan iskorak na evropsko tržište, pored nekoliko prethodno uspešno realizovanih projekata, je započet otvaranjem kancelarije u Gracu, Austrija.\nGrac je centar brojnih biznis inkubatora koji potpomažu startap kompanije u njihovom pronalaženju investitora i partnerskih kompanija za razvoj novih tehnologija u oblasti komunikacija i IOT-a. Sa svoja 4 univerziteta, jedan je od najvećih univerzitetskih gradova u Austriji sa više od 50 000 studenata koji dolaze iz svih krajeva sveta. S obzirom na deficit stručnog kadra i firmi sa iskustvom u projektovanju organizacije kao i softverskih rešenja, ovaj region ima izraženu potrebu za digitalizacijom.\nOd 2017. godine, u ovom okruženju, svoje mesto u samom centru Graca, pronašao je i M&I Systems Co. GmbH. Kao naš strateški partner na ovom tržištu izdvaja se BDO Austrija, sa kojim smo ostvarili izuzetno blisku i kvalitetnu saradnju od samog osnivanja firme, pa do rada na zajedničkim projektima. Širenje na evropsko tržište za nas znači rast, nova iskustva, nove prilike i izazove i kao rezultat toga – unapredjenje našeg poslovanja i usavršavanje naših zaposlenih.


Foto: Arhiva/Ilustracija | EU odlučila: Ovo su punjači koje će svi mobilni, tableti i kamere koristiti u Evropi\nAgencije 07.06.2022 20:00\nApple će morati da promjeni konektor na svojim iPhone uređajima koji se prodaju u Evropi do 2024. godine pošto su se zemlje EU i zakonodavci EU danas dogovorili o jedinstvenom portu za punjače za mobilne telefone, tablete i kamere.\nKorisnici iPhonea i Android telefona dugo su se žalili da moraju da koriste različite punjače za svoje uređaje. Apple-ovi se pune pomoću Lightning kabla, dok se uređaji zasnovani na Androidu napajaju pomoću USB-C konektora, javlja Reuters.\n"Dogovor koji smo jutros sklopili doneće potrošačima oko 250 miliona evra (267 miliona dolara) uštede", rekao je šef industrije EU Tijeri Breton u saopštenju.\n"Takođe će omogućiti da se pojave i sazriju nove tehnologije kao što je bežično punjenje, a da se ne dozvoli da inovacije postanu izvor fragmentacije tržišta i neprijatnosti za potrošače", rekao je on.\n"Do jeseni 2024. USB-C će postati jedini priključak za punjenje za sve mobilne telefone, tablete i kamere u EU", navodi se u saopštenju Evropskog parlamenta.


Exitov šesti panel istražiće temu kako svesno poslovanje doprinosi široj zajednici i ekologiji Exitov šesti panel istražiće temu kako svesno poslovanje doprinosi široj zajednici i ekologiji\nU četvrtak, 24. septembra, u 18h u direktnom prenosu na zvaničnoj Fejsbuk stranici EXIT festivala biće uživo emitovan šesti po redu panel u okviru Exitove platforme "R:evolucija svesti", pod nazivom "Svesno poslovanje" ("Conscious Business").\n22. septembra 2020. — Autor: EXIT\nUčesnici panela biće:\n• Muhamed Ismael (Mohammed Ismaeel), viši potpredsednik za marketing za CEMEA region u kompaniji Visa\n• Miša Lukić, osnivač i glavni dizajner (Chief Business Designer) u konsultanstkoj kompaniji NEW STARTEGY\n• Dušan Kovačević, osnivač i direktor EXIT festivala\nDomaćin razgovora biće Danica Stupar, izvršna direktorka vodeće poslovne platforme u Srbiji, BIZLife-a.\nPanelisti će kroz osvrt na svoja iskustva iz prakse nastojati da odgovore na pitanja kako svesno poslovanje može služiti zajednici i doprinositi zaštiti životne sredine, kako i u kojoj meri se poslovanje u današnje vreme menja, prilagođava i transformiše u svetu koji se menja, te kako raniji poslovni koncepti više nisu održivi i treba da se promene i prilagode ciljevima prirode i zajednice.\nOvim panelom ujedno, kompanija Visa i EXIT najavljuju tri besplatne radionice koje će se u oktobru i novembru održati u cilju pružanja podrške malim i srednjim preduzećima. Predavač je Ričard Baret (Richard Barrett), vodeći svetski autor, lider u polju vrednosti, predsednik Baret Akademije za unapređenje ljudskih vrednosti (Barrett Academy for the Advancement of Human Values) i osnivač Baret Centra Vrednosti (Barrett Values Centre), najveće svetske organizacije u ovoj oblasti koja je procenila vrednosti preko 50 nacija, desetine hiljada kompanija i stotine hiljada pojedinaca širom sveta. Za više informacija posetite: https://consciousrevolution.life/\nPlatforma „R:evolucija svesti“ okuplja neke do vodećih globalnih govornika, umetnika, naučnika, preduzetnika i aktivista sa ciljem diskusije o mogućim pravcima pojedinačnog i zajedničkog razvoja čovečanstva. Dosadašnjih pet panela pogledani su više od 220.000 puta, a mogu se pronaći na Facebook stranici EXIT Festivala.\nNa Exitov 22. rođendan Dragana Mićalović i Viktor Savić jednoglasno: Postoji mesto gde osmeh uvek pobeđuje!\nZbog nepredviđenih okolnosti Kalush Orchestra neće nastupiti na EXIT festivalu\nMolchat Doma – „Ćute kuće“, glasnije od buke\nShouse – disco žurka sa horskim pevanjem


КОШАРАЦ: НЕИСТИНЕ НЕ КОРИСТЕ СТВАРАЊУ ДОБРИХ ОДНОСА - Јадовно 1941. - КУЛТУРА СЈЕЋАЊА\nObjavljeno: 25 aprila, 2012\nKOŠARAC: NEISTINE NE KORISTE STVARANjU DOBRIH ODNOSA\nSARAJEVO, 25. APRILA (SRNA) – Predsjedavajući Kluba srpskih delegata u Domu naroda parlamenta BiH Staša Košarac pozvao je predsjedavajućeg Predsjedništva BiH Bakira Izetbegovića da u javnost ne iznosi neistine o položaju Srba u Sarajevu i njihovom nekadašnjem broju u ovom gradu.\n„Ove neistine tiču se izuzetno osjetljivog pitanja u BiH“, rekao je Košarac Srni i istakao da neistinite i nekorektne izjave člana Predsjedništva nisu u funkciji stvaranja dobrih odnosa.\nKonstatujući da je srpski narod navikao na plasiranje takvih dezinformacija iz Sarajeva i da je to samo nastavak dominantne bošnjačke politike iz 90-ih godina, Košarac je rekao da Srbi iz Sarajeva vrlo dobro znaju koliko ih je bilo i kroz šta su u ovom gradu prošli tokom rata.\n„I vrlo dobro znamo da je generator takve politike bio Alija Izetbegović, otac Bakirov, kojem je očigledno u amanet ostavio provođenje svoje politike“, naglasio je Košarac.\nOn je naveo da je prije rata u Sarajevu živjelo oko 34 odsto ili 160 hiljada Srba i da je taj broj bio znatno veći s obzirom da su većina onih koji su se izjašnjavali kao Jugosloveni bili Srbi.\n„Sadašnje Sarajevo nije multietnički grad kakav je bio prije rata, što je rezultat politike vođene protiv srpskog naroda, koja je pokušavala da proizvede neke lojalne Srbe poput Lazovića, Pejanovića, Ljujić-Mijatović. Nažalost, i poslije rata imamo takve ljude koji su očigledno bliži interesima Islamske deklaracije Alije Izetbegovića nego interesima vlastitog srpskog naroda“, zaključio je Košarac.\nIzetbegović je za Alternativnu televiziju izjavio da Srbi sasvim komotno žive u Sarajevu i da niko od 4.000 Srba koji rade u federalnom Sarajevu nema neprijatnosti zbog toga što su Srbi.\nIzetbegović je naveo da u Sarajevu nikada nije živjelo 150. 000 Srba, već 31 odsto kada je taj grad brojao 350. 000 stanovnika, a iznio je i tvrdnju da su „pojedini Srbi u Sarajevu 1996. godine palili stanove i nagovarali sunarodnike da ne ostanu u takozvanoj Alijinoj državi“.


Vlada pokušava da namakne što više novca u državnu kasu\nBeta 22. decembra 2015. 14:50\nPoslanik Lige socijaldemokrata Vojvodine (LSV) Nenad Čanak izjavio je danas da je osnovni razlog donošenja izmena Zakona o poljoprivrednom zemljištu „i još niza zakona koji su u predizbornoj groznici počeli da se donose preko noći po hitnom postupku“, da se namakne što više novca u državnu kasu.\nOn je u Skupštini Srbije u raspravi o izmenama i dopunama Zakona o poljoprivrednom zemljištu kazao da je razlog donošenja tog zakona po hitnom postupku i to kako bi se Vlada hvalila sa što većim brojem stranih investitora, koliko god oni bili efikasni ili ne.\nČanak je zatražio povlačenje iz procedure predloženih rešenja u Zakonu o poljoprivrednom zemljištu, na šta mu je ministarka poljoprivrede Snežana Bogosavljević Bošković kazala da ne treba samo da iznosi kritike već i da predloži neka rešenja.\nOna je podsetila da je Čanak pre mesec dana obećao da će za tri dana dostaviti nove predloge zakona, ali ti predlozi još nisu dostavljeni.\n„Ovo su naša rešenja, vi nam niste dostavili svoja, samo umete da kritikujete. Ovo je sada pokušaj spašavanja onoga što se spasiti može i biće uspešno“, rekla je ona.\nBogosavljević Bošković je naglasila da se izmene Zakona o poljoprivrednom zemljištu ne donosi po hitnom postupku i da je bila organizovana transparentna javna rasprava kao i da su u njegovoj izradi učestvovali poljoprivrednici.\nOna je odgovarajući na pitanje Čanka „kako misli da paori kupe zemljište kada im još nisu isplaćene subvencije“, kazala da je isplaćeno 90 odsto subvencija poljoprivrednicima, a da će ostatak biti isplaćen u narednim danima“\nČanak je u raspravi naglasio i da će ostati centralizovan sistem ukoliko se predloženoj formi usvoji Zakon o poljoprivrednom zemljištu a desetine hiljada porodica će izgubiti mogućnost da nastave da koriste državno zemljište.\n„Ako ti ljudi ne mogu više da ostanu na zemlji, oni će krenuti u gradove i time ćemo napraviti ne samo dodatan socijalni problem, nego ćemo potkopati mogućnost opstanka sela i sve će se pretvoriti u isključivo veleposedničke konglomeracije poljoprivredne proizvodnje“, kazao je Čanak.\nBogosavljević Bošković je kazala da prema podacima kojima raspolaže, svega 4.485 gazdinstava u Vojvodini zakupljuje zemlju, a da Srbija ima oko 360.000 registrovanih poljoprivrednih gazdinstava, naglašavajući da ne razume kako se došlo do cifre od „desetine hiljada“, i da je to zamena teza i širenje dezinformacija.\nPoslanica Demokratske stranke (DS) Aleksandra Jerkov kazala je da je neobično da ministarka izražava veliko nezadovoljstvo što se ovaj zakon ne usvaja, naglašavajući da DS nije zadovoljan time što se 30 odsto državnog poljoprivrednog zemljišta poklanja.\n„Nepravda, korupcija i šteta za poljoprivrednike se nalazi u svakom članu ovog zakona. Cilj koji vi navodite za njegovo donošenje je apsoutno netačan“, kazala je ona.